cyanic-selkie/wikianc huggingface dataset:
പാഞ്ചാലിക്കാടകൾ
തിത്തിരിപ്പക്ഷികളോടു സാദൃശ്യമുള്ള ചെറിയ പക്ഷികളാണ് ഈ ഗോത്രത്തിലുള്ളത്. എങ്കിലും ശരീരഘടന, പ്രജനനസ്വഭാവങ്ങൾ എന്നിവയിൽ ഇവ തിത്തിരിപ്പക്ഷികളിൽ നിന്നും വ്യത്യസ്തത പുലർത്തുന്നു. കാലിലെ പിൻവിരലില്ലാത്ത ഈ പക്ഷികളെ അർധപാദം ഉള്ളവ എന്നർഥത്തിൽ ഹെമിപോഡ് (Hemipod) എന്നും വിശേഷിപ്പിക്കാറുണ്ട്. അധികസമയവും തറയിൽതന്നെ കഴിഞ്ഞുകൂടുന്ന ഇവയ്ക്ക് വളഞ്ഞുകൂർത്ത ചെറിയ നഖങ്ങളുമുണ്ട്. ശരീരത്തിന് 11 മുതൽ 20 വരെ സെ. മീ. നീളം വരും. തൂവലുകൾക്ക് മങ്ങിയ തവിട്ടുനിറമാണ്. ഇടയ്ക്കിടെ ചാരനിറത്തിലോ മഞ്ഞകലർന്ന വെള്ളനിറത്തിലോ ഉള്ള പൊട്ടുകളും കാണപ്പെടുന്നു. വാലും ചിറകുകളും താരതമ്യേന ചെറുതാണ്; കൊക്ക് കുറുകിയതും. പെൺപക്ഷികൾക്ക് വലിപ്പവും വർണഭംഗിയും കൂടുതലാണ്. ധാന്യങ്ങൾ, കീടങ്ങൾ, ചെടികളുടെ ഇളംതണ്ടുകൾ എന്നിവയാണ് പ്രധാന ആഹാരം. തറയിൽ പുല്ലുകൾക്കിടയിൽ പുനമുണ്ടാക്കിയാണ് ഇവ മുട്ടയിടാറുള്ളത്. ഒരു പ്രാവശ്യം 3 മുതൽ 7 വരെ മുട്ടകളുണ്ടാവും. ഗോളാകൃതിയിലുള്ള മുട്ടകളിൽ മങ്ങിയ പ്രതലത്തിൽ തിളങ്ങുന്ന പൊട്ടുകളും കാണപ്പെടുന്നു. മുട്ടയിട്ടു കഴിഞ്ഞാലുടൻ പെൺപക്ഷി മുട്ടകളുടെ സംരക്ഷണം ആൺ പക്ഷിയെ ഏൽപ്പിച്ചശേഷം കൂടുവിട്ടുപോകുന്നു. 12-14 ദിവസം കൊണ്ട് മുട്ടകൾ വിരിഞ്ഞു കുഞ്ഞുങ്ങൾ പുറത്തുവരും. ചെറുവിത്തുകൾ, ചെറിയ കീടങ്ങൾ എന്നിവയാണ് ഇവയുടെ ആഹാരം. 4-6 മാസത്തിനകം ഇവ ലൈംഗികവളർച്ച കൈവരിക്കുന്നു.
പുറംകണ്ണികൾ
വർഗ്ഗം:പക്ഷികുടുംബങ്ങൾ
ജവഹർ ബാലഭവൻ, തൃശ്ശൂർ
കേരളത്തിലെ സാംസ്കാരിക വകുപ്പിനു കീഴിൽ സംഗീതവും നൃത്തവും അഭ്യസിപ്പിക്കുന്ന ഒരു സ്ഥാപനമാണ് ജവഹർ ബാലഭവൻ, തൃശൂർ (Jawahar Bala Bhavan, JBB, Thrissur). 1991-ൽ പ്രവർത്തനം ആരംഭിച്ച ഈ സ്ഥാപനം തൃശ്ശൂർ ജില്ലയിലെ ചെമ്പൂക്കാവ് എന്ന സ്ഥലത്താണ് സ്ഥിതി ചെയ്യുന്നത്. തൃശ്ശൂർ പബ്ലിക് ലൈബ്രറി, സംഗീത നാടക അക്കാദമി എന്നിവയ്ക്കു സമീപമുള്ള ഒരേക്കർ (0.40 ഹെക്ടർ) ഭൂമിയിലാണ് ജവഹർ ബാലഭവൻ പ്രവർത്തിക്കുന്നത്. ഈ സ്ഥാപനത്തിൽ 16 അധ്യാപകർ, 300 വിദ്യാർത്ഥികൾ, ഏഴ് അഡ്മിനിസ്ട്രേറ്റീവ് സ്റ്റാഫുകൾ എന്നിവയുണ്ട്.
ജവഹർ ബാലഭവനുകൾ
കുട്ടികളുടെ ക്രിയാത്മകമായ കഴിവുകൾ വളർത്തിയെടുക്കുക എന്ന ലക്ഷ്യത്തോടെ ദേശീയ-സംസ്ഥാനതലത്തിൽ പ്രവർത്തിക്കുന്ന സ്ഥാപനങ്ങളാണ് ജവഹർ ബാലഭവനുകൾ തിരുവനന്തപുരത്ത് കനകക്കുന്ന് കൊട്ടാരത്തിനു സമീപമാണ് കേരള സ്റ്റേറ്റ് ജവഹർ ബാലഭവൻ സ്ഥിതിചെയ്യുന്നത്. തിരുവനന്തപുരത്തിനു പുറമേ കൊല്ലം, ആലപ്പുഴ, കോട്ടയം, തൃശ്ശൂർ എന്നീ ജില്ലകളിൽ ജില്ലാ ജവഹർ ബാലഭവനുകൾ പ്രവർത്തിക്കുന്നുണ്ട്. .
അവലംബം
വർഗ്ഗം:തൃശ്ശൂർ ജില്ലയിലെ കെട്ടിടങ്ങളും നിർമ്മിതികളും വർഗ്ഗം:കേരളത്തിലെ സംഗീത വിദ്യാലയങ്ങൾ
കമിംഗ് ഔട്ട്‌
വ്യത്യസ്തങ്ങളായ ലൈംഗികതയുള്ളവരും(ഗേ,ലെസ്ബിയൻ,ബൈസെക്ഷ്വൽ) വ്യത്യസ്തങ്ങളായ ലിംഗതന്മയുള്ളവരും(ട്രാൻസ്ജെണ്ടർ, ഇന്റർസെക്ഷ്വൽ) അവരുടെ ലൈംഗികതയേയും, ലിംഗതന്മയെയും പറ്റി സ്വയം തുറന്നു സംസാരിക്കുന്നതിനെ സൂചിപ്പിയ്ക്കുന്ന ഭാഷാപദം ആണ് കമിംഗ് ഔട്ട്‌. കമിംഗ് ഔട്ട് ഓഫ് ദി ക്ലോസെറ്റ് എന്നതിന്റെ ചുരുക്കരൂപമാണ് കമിങ് ഔട്ട്. ലൈംഗികതയിലുള്ള വ്യത്യസ്തതയെ  സ്വയം മനസ്സിലാക്കുകയും അതുമായി തന്മയത്വം പ്രാപിയ്ക്കാനും, ചുറ്റുമുള്ളവരെയും അതിനെപ്പറ്റി ബോധാവാന്മാരാക്കുവാനും തുടർന്ന് ലൈംഗിക സ്വഭിമാനത്തിലേയ്ക്കുമുള്ള ദീർഘകാലത്തെ ഒരു മാനസിക പ്രക്രിയയാണ് ഇതെന്ന് പലരും കരുതുന്നു. പുറത്തു വരൽ നടത്തുന്ന ഒരു സ്വവർഗ്ഗാനുരാഗിയോ സ്വവർഗ്ഗപ്രണയിനിയോ, മൂന്നാം ലിംഗത്തിൽപ്പെട്ടവരോ ഇതിനെപറ്റി മാധ്യമങ്ങളിൽ തുറന്നു സംസാരിയ്ക്കുന്നത്, ലൈംഗികന്യൂനപക്ഷസമുദായത്തിൽപെട്ട ആളുകൾക്ക് പ്രചോദനം ആവാറുണ്ട്.
ഒക്ടോബർ11 എൽ.ജി.ബി .റ്റി സമുദായവും അവരെ പിന്തുണയ്ക്കുന്നവരും ദേശീയ കമിംഗ് ഔട്ട്‌ ദിനമായി ആചരിച്ചു വരുന്നു. ലൈംഗികന്യൂനപക്ഷസമുദായത്തിൽപെട്ടവരുമായുള്ള തുറന്നു ചർച്ചകളും മറ്റുമാണ് ഈ ദിനത്തിൻറെ ആകർഷണം.
അവലംബങ്ങൾ
വർഗ്ഗം:പദസൂചികൾ
കിംഗ് ജോൺസ്
മലയാളത്തിലെ ഒരു കഥാകൃത്തും നോവലിസ്റ്റുമാണ് കിംഗ് ജോൺസ്. 1985 ൽ ഇടുക്കി ജില്ലയിൽ ജനിച്ച അദ്ദേഹത്തിന്റെ ടണൽ 33 എന്ന പുസ്തകം  2021 ലെ കേരളസാഹിത്യഅക്കാദമി യുടെ   കനകശ്രീ എൻഡോവ്മെന്റ് പുരസ്‌കാരം നേടി. 2019 ൽ ഡിസി ബുക്ക്സ് നടത്തിയ  ശില്പശാലയിലൂടെയാണ് നോവൽ രചനയിലേക്ക് കടന്നുവരുന്നത്. ബെന്യാമീനു മായി ചേർന്ന് പുഴമീനുകളെ കൊല്ലുന്ന വിധം എന്ന പരീക്ഷണ നോവലിന്റെ രചനയിൽ 11 യുവ എഴുത്തുകാർക്കൊപ്പം പങ്കാളിയായി. ഖസാക്കിന്റെഇതിഹാസം സുവർണ്ണ ജൂബിലി സ്മാരക നോവൽ പുരസ്കാരം നേടിയ ചട്ടമ്പിശാസ്ത്രമാണ് ഏറ്റവും ശ്രദ്ധേയമായ പുസ്തകം. അറബി ഭാഷയിലേക്കു മൊഴിമാറ്റം ചെയ്യാനുള്ള മലയാള നോവലുകളുടെ പട്ടികയിൽ ചട്ടമ്പിശാസ്ത്രം ഉൾപ്പെടുത്തിയതായി റിയാദ് അന്താരാഷ്ട്ര പുസ്തകോത്സവത്തിന്റെ പശ്ചാത്തലത്തിൽ അറിയിപ്പുണ്ടായി. 2023 ലെ കേരള ലിറ്ററേച്ചർ ഫെസ്റ്റിവ ലിൽ സർക്കാർ എന്ന നോവലിനെ ആസ്പദമാക്കി  നോവലിന്റെ രാഷ്ട്രീയ വായന എന്ന വിഷയത്തിൽ  സംസാരിച്ചു.
സാഹിത്യകൃതികളും പുരസ്കാരങ്ങളും
ടണൽ 33 എന്ന കൃതി 2019 ലെ പൂന്താനം അവാർഡും തോപ്പിൽ രവി സാഹിത്യ പുരസ്കാരം പ്രത്യേക ജൂറി അവാർഡും നേടി. 2010 മുതൽ 2019 വരെയുള്ള ഒരു ദശാബ്ദത്തിനിടെ മലയാളത്തിൽ പ്രസിദ്ധീകരിച്ച ഏറ്റവും മികച്ച അഞ്ച് കവിതാസമാഹാരങ്ങളിൽ ഒന്നായി ടണൽ 33 യെ മാതൃഭൂമി പട്ടികയിൽ ഉൾപ്പെടുത്തി.
രചനാ പരീക്ഷണങ്ങളും ആഖ്യാന ശൈലിയും കൊണ്ട് ശ്രദ്ധേയമായ ഡി.സി. ബുക്ക്സ് നോവൽ പുരസ്കാരം നേടിയ ചട്ടമ്പിശാസ്ത്രം ആദ്യ നോവലാണ്. കൊള്ളിയാൻതീറ്റ എന്ന കഥാസമാഹാരം കേസരി പുരസ്കാരം നേടി. പൗരത്വഭേദഗതിനിയമത്തെ ആസ്പദമാക്കി എഴുതിയ സർക്കാർ എന്ന രണ്ടാമത്തെ നോവൽ 2022 ൽ ഡിസിബുക്ക്സ് പ്രസിദ്ധീകരിച്ചു.
അവലംബം
വർഗ്ഗം:മലയാളം നോവലെഴുത്തുകാർ വർഗ്ഗം:മലയാള കഥാകൃത്തുക്കൾ വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ വർഗ്ഗം:1985-ൽ ജനിച്ചവർ
ഒജ്കോവ് ദേശീയോദ്യാനം
അവലംബം
വർഗ്ഗം:പോളണ്ടിലെ ദേശീയോദ്യാനങ്ങൾ
നജ്ല അൽ-സോൻബോലി
നജ്‌ല അൽ-സോൻബോലി ഒരു ശിശുരോഗ വിദഗ്ധയും യമനിലെ സനായിലെ പ്രസവത്തിനും കുട്ടികൾക്കുമുള്ള അൽ-സബീൻ ഹോസ്പിറ്റലിന്റെ പീഡിയാട്രിക് വിഭാഗം മേധാവിയുമാണ്. യെമനിലെ ഏറ്റവും വലിയ ടെർഷ്യറി റഫറൽ പീഡിയാട്രിക് ഹോസ്പിറ്റൽ ആയ ഈ ഹോസ്പിറ്റൽ സനയിൽ നിന്നും ചുറ്റുമുള്ള പ്രദേശങ്ങളിൽ നിന്നും രോഗികളെ സ്വീകരിക്കുന്നു, യുദ്ധം കാരണം മാറ്റിപ്പാർപ്പിച്ച ആളുകൾ ഉൾപ്പെടുന്നു. അവർ ലിവർപൂൾ സ്കൂൾ ഓഫ് ട്രോപ്പിക്കൽ മെഡിസിനിൽ ഗവേഷണ പങ്കാളിയാണ്.
ജീവചരിത്രം
1999-ൽ ട്രോപ്പിക്കൽ പീഡിയാട്രിക്‌സിൽ ബിരുദാനന്തര ബിരുദവും 2000-ൽ ട്രോപ്പിക്കൽ ചൈൽഡ് ഹെൽത്തിൽ ഡിപ്ലോമയും യുണൈറ്റഡ് കിംഗ്ഡത്തിലെ ലിവർപൂളിലെ ലിവർപൂൾ സ്കൂൾ ഓഫ് ട്രോപ്പിക്കൽ മെഡിസിനിൽ നിന്ന് 2006-ൽ പീഡിയാട്രിക് ഹെൽത്തിൽ പിഎച്ച്.ഡിയും നജ്ല അൽ-സൺബോലി കരസ്ഥമാക്കി. അവരുടെ ഗവേഷണ മേഖലകളിൽ ശ്വാസകോശ സംബന്ധമായ അസുഖങ്ങൾ, ശ്വാസകോശ ക്ഷയം, പോഷകാഹാരക്കുറവ്, കുട്ടികളിലെ വയറിളക്ക രോഗങ്ങൾ എന്നിവ ഉൾപ്പെടുന്നു.
2018-ൽ നജ്ല അൽ-സോൻബോലിക്ക് ആഗോള ആരോഗ്യ സംരക്ഷണത്തിനുള്ള അവളുടെ സംഭാവനകൾക്കും മെച്ചപ്പെടുത്തലിനും ബഹുമതിയായി ലോകാരോഗ്യ അസംബ്ലി ഹീറോയിൻ ഓഫ് ഹെൽത്ത് അവാർഡ് നൽകി.
യുദ്ധത്തിന്റെ പശ്ചാത്തലത്തിലും, വ്യക്തിപരമായ അപകടസാധ്യതകൾ രൂക്ഷമായ സാഹചര്യത്തിലും, നജ്‌ല മികച്ച ചെറുത്തുനിൽപ്പ് നടത്തി, കുഞ്ഞുങ്ങളെയും കുട്ടികളെയും രക്ഷിക്കാൻ ആവശ്യമായ വൈദ്യസഹായം നൽകുന്നതിന് അശ്രാന്തമായി പ്രവർത്തിക്കുന്നു. യുദ്ധം കാരണം മെഡിക്കൽ സ്റ്റാഫിന് ശമ്പളം ഇല്ലായിരുന്നു. അതിനാൽ, നജ്‌ല ശമ്പളമില്ലാതെയും യുദ്ധത്തിലൂടെ പോകുന്ന തന്റെ രാജ്യത്തെ ജനങ്ങളെ സഹായിക്കാൻ അതി കഠിനമായ സാഹചര്യങ്ങളിൽ പ്രവർത്തിച്ചു. രോഗങ്ങൾ, പട്ടിണി, റോക്കറ്റ് കഷണങ്ങൾ, വെടിയുണ്ടകൾ എന്നിവയാൽ കുട്ടികൾ മരിക്കുന്നു. ഈ യുദ്ധത്തിൽ പലർക്കും മാതാപിതാക്കളെ നഷ്ടപ്പെട്ടു, പലരും കുടിയൊഴിപ്പിക്കപ്പെടുകയും കുടുംബത്തിൽ നിന്നും മാതൃരാജ്യത്തിൽ നിന്നും വേർപിരിയുകയും ചെയ്യുന്നു. കുഞ്ഞുങ്ങൾക്കും പീഡിയാട്രിക് രോഗികൾക്കും ആരോഗ്യ സേവനങ്ങൾ നൽകുന്നതിന് മിനിമം റിസോഴ്സുകൾ ഉപയോഗിച്ച് പ്രവർത്തിക്കുന്നതിലും അവൾക്ക് നന്നായി അറിയാം. തന്റെ യുദ്ധത്തിൽ തകർന്ന രാജ്യത്തെ യുവാക്കൾക്ക് വേണ്ടി പരസ്യമായി വാദിക്കുന്ന അവൾ ശബ്ദമില്ലാത്തവർക്ക് ശബ്ദം നൽകാൻ കഠിനമായി പരിശ്രമിക്കുന്നു. യെമനിൽ സമാധാനം പുനഃസ്ഥാപിക്കുന്നതുവരെ കഴിയുന്നത്ര ആളുകൾക്ക് ആരോഗ്യ സേവനങ്ങൾ നൽകുന്നത് തുടരുക എന്നതാണ് അവരുടെ ആത്യന്തിക ലക്ഷ്യം.
പ്രസിദ്ധീകരിച്ച കൃതികൾക്കുള്ള മുഴുവൻ അവലംബങ്ങളും
Najla Al-Sonboli et al., "യെമനിലെ അക്യൂട്ട് റെസ്പിറേറ്ററി അണുബാധയുള്ള കുട്ടികളിൽ റെസ്പിറേറ്ററി സിൻസിറ്റിയൽ വൈറസും ഹ്യൂമൻ മെറ്റാപ്ന്യൂമോവൈറസും," പീഡിയാട്രിക് ഇൻഫെക്ഷ്യസ് ഡിസീസ് ജേണൽ 24, നമ്പർ. 8 (ഓഗസ്റ്റ് 2005): 734–36, https://doi.org/10.1097/01.inf.0000172937.80719.7f.
മിരിസ്റ്റിക്കേസീ
20 ജനുസുകളിലായി ഏതാണ്ട് 440 സ്പീഷിസുകൾ ഉള്ള സപുഷ്പിസസ്യങ്ങളിലെ ഒരു സസ്യകുടുംബമാണ് മിരിസ്റ്റിക്കേസീ (Myristicaceae). യൂറോപ്പിലും ഏഷ്യയിലും അമേരിക്കകളിലുമുള്ള ഈ സസ്യങ്ങളിലെ ഏറ്റവും പ്രസിദ്ധമായ അംഗം ജാതിയാണ്. വലിയ മരങ്ങളായ മിക്കവയും അവയുടെ തടിക്ക് പേരുകേട്ടതാണ്.
മിക്കവാറും മരങ്ങളായ ഈ കുടുംബത്തിലെ അംഗങ്ങൾക്ക് (മിക്കവയ്ക്കും ചുവന്ന നിറത്തിലുള്ള) ഒരു കറ കാണാവുന്നതാണ്. ഈ കറയും ചില എണ്ണകളും ശത്രുക്കളുടെ ആക്രമണത്തെ പ്രതിരോധിക്കാൻ ഉപകരിക്കുന്നു. ഈ കറ കാരണം മരത്തിനും പിങ്കോ ചുവപ്പോ നിറമായിരിക്കും. മരം മുറിച്ചാലോ പോറലേൽപ്പിച്ചാലോ ഈ കറ കാണാം. നിത്യഹരിതമായ ഇവയുടെ തിളങ്ങുന്ന ഇലകൾക്ക് ചെറു സുഗന്ധമുണ്ട്. കട്ടിയുള്ള ദശപോലുള്ള കവചത്തിന് ഉള്ളിൽ ഒറ്റ വിത്തായിരിക്കും ഉണ്ടാവുക. ഈ വലിയ വിത്തുകൾ സാധാരണ മൂപ്പെത്തുപോൾ തനിയെ പൊട്ടി പുറത്തുവരും.
പക്ഷികളും മറ്റു ചില സസ്തനികളുമാണ് വിത്തുവിതരണം നടത്തുന്നത്.
മിറിസ്റ്റിക്ക ചതുപ്പുകൾ
മിരിസ്റ്റിക്ക ജനുസ്സിലെ ചില സ്പീഷിസുകൾക്ക് ഭൂമിക്കു മുകളിലേക്ക് ഉയർന്നു നിൽക്കുന്ന കെട്ടുപിണഞ്ഞ വേരുകൾ കാണറുണ്ട്. പൊതുവേ ജലം നിറഞ്ഞ ചതുപ്പുപ്രദേശങ്ങളിൽ ആവും ഇങ്ങനെ ഉണ്ടാവുക. വേരുകളിലൂടെയാണ് ഇവയുടെ ശ്വസനപ്രക്രിയ നടക്കുന്നത്. ഈ വേരുകൾ നീ റൂട്ട് (Knee Root) എന്നറിയപ്പെടുന്നു. മണൽ കലർന്ന എക്കൽ മണ്ണുള്ള ശുദ്ധജല ആവാസമേഖലയാണ് ഈ ചതുപ്പുകളുടെ മറ്റൊരു പ്രത്യേകത. ജൂൺ മുതൽ ജനുവരി വരെ വെള്ളക്കെട്ടുള്ള ചതുപ്പിൽ മറ്റു മാസങ്ങളിൽ ഈർപ്പം നിറഞ്ഞിരിക്കുന്നു. സമുദ്രനിരപ്പിൽ നിന്നും 150 മുതൽ 300 മീറ്റർ വരെ ഉയരത്തിലാണ് ഈ ചതുപ്പു വനങ്ങൾ സാധാരണയായി കാണപ്പെടുന്നത്. ഇവ മിറിസ്റ്റിക്ക ചതുപ്പുകൾ എന്ന് അറിയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ
കാണാമറയത്ത്
ഐ.വി. ശശി സംവിധാനം ചെയ്ത് 1984ൽ പ്രദർശനത്തിനെത്തിയ മലയാളചലച്ചിത്രമാണു് കാണാമറയത്ത്. മമ്മൂട്ടി, ശോഭന, റഹ്‌മാൻ, സീമ തുടങ്ങിയവർ പ്രധാന വേഷത്തിലഭിനയിച്ചിരിക്കുന്ന ഈ ചിത്രത്തിന്റെ കഥയും തിരക്കഥയും സംഭാഷണവുമെഴുതിയത് പത്മരാജനാണു്. വി.സി. ഫിലിംസ് ഇന്റർനാഷണലിന്റെ ബാനറിൽ ജോസ്കുട്ടി ചെറുപുഷ്പം ആണ് ഈ ചിത്രം നിർമ്മിച്ചത്.
കഥാംശം
പത്മരാജൻ കഥളുടെ മുഖമുദ്ര ആയ താരുണ്യചാപല്യം തന്നെയാണ് ഈ ചിത്രത്തിന്റെയും നട്ടെല്ല്. അനാധാലയത്തിൽ വളരുന്ന മിടുക്കിയായ ഷേർളി(ശോഭന)യുടെ സ്പോൺസർ മരിച്ചപ്പോൾ മകൻ റോയ് (മമ്മൂട്ടി) അതെല്ലാം നിർത്തുന്നു. മദർ(കവിയൂർ പൊന്നമ്മ) അവളുടെ കഴിവെല്ലാം ബോധ്യപ്പെടുത്തി അവളെ കോളജിൽ അയക്കുന്നു. റോയിയുടെ സോദരപുത്രി മേഴ്സി (സബിത ആനന്ദ്) അവളുടെ ക്ലാസ്സിൽ ആണ്. അങ്കിളിനു കത്തെഴുന്ന ശീലം അവൾക്കുണ്ട്. മേഴ്സിയുടെ പിറന്നാളിനു ഷേർലി പാടുന്നു. അയാൾ നൽകിയ വാച്ച് കണ്ടു റോയ് ആളെ തിരിച്ചറിയുന്നു. റോയിയുടെ മരുമകൻ ബേബി (റഹ്‌മാൻ) അവളെ മോഹിക്കുന്നു. പക്ഷെ അവൾ അടുക്കുന്നത് റോയിയോടാണ്. ആദ്യം റോയി മടിച്ചെങ്കിലും അവളുടെ വികൃതികൾക്കൊടുവിൽ അയാൾ സമ്മതിക്കുന്നു. 14 വയസ്സുള്ള ശോഭന കോളജ് കുമാരിയായി മികച്ച പ്രകടനം കാഴ്ചവക്കുന്നു
പുരസ്കാരങ്ങൾ
1984ലെ മികച്ച സംഗീതസംവിധായകനുള്ള കേരളസംസ്ഥാന ചലച്ചിത്രപുരസ്കാരം ഈ ചിത്രത്തിലെ ഗാനങ്ങൾക്ക് സംഗീതം നല്കിയ ശ്യാമിന് ലഭിച്ചു.
അവലംബം
വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:പത്മരാജൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ശോഭന അഭിനയിച്ച മലയാള ചലച്ചിത്രങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ബിച്ചു തിരുമല-ശ്യാം ഗാനങ്ങൾ വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ വർഗ്ഗം:മമ്മുട്ടി-സീമ ജോഡി
നാർസിസസ് (ഐതിഹ്യം)
ലഘുചിത്രം| കാരവാജിയോ വരച്ച നാർസിസ്സസ്. നാർസിസസ് സ്വന്തം പ്രതിബിംബത്തെ ഉറ്റുനോക്കുന്നതായി ചിത്രീകരിക്കുന്നു. ഗ്രീക്ക് പുരാണത്തിൽ നാർസിസ്സസ് ഥെസ്പിയയിൽ  നിന്നുള്ള, അതിസുന്ദരനായ ഒരു നായാട്ടുകാരനാണ്. പന്ത്രണ്ടാം നൂറ്റാണ്ടിൽ ജീവിച്ചിരുന്ന ഗ്രീക്കു പണ്ഡിതൻ ജോൺ റ്റ്സെറ്റ്സിന്റെ അഭിപ്രായപ്രകാരം,  മനോഹരമായ എല്ലാറ്റിനേയും സ്നേഹിച്ച ലാക്കോണിയക്കാരനായിരുന്ന   വേട്ടക്കാരൻ  ആയിരുന്നു നാർസിസ്സസ്. നാർസിസ്സസ് തൻറെ സൗന്ദര്യത്തെക്കുറിച്ച് ബോധവാനായിരുന്നു, അതിൽ അഹങ്കരിക്കുകയും ചെയ്തു. അതിനാൽ തന്നെ സ്നേഹിക്കുന്നവരോട്  അവന്  പുച്ഛമായിരുന്നു. നാർസിസസിനോട് തങ്ങൾക്കുള്ള ആരാധന തെളിയിക്കാൻ ചെലർ സ്വന്തം ജീവൻ ബലികഴിക്കുന്നത് വരെ എത്തിയിരുന്നു കാര്യങ്ങൾ. ഒരു വ്യക്തിക്ക് തന്നോടുതന്നെ മതിപ്പും ആരാധനയും ഉണ്ടാകുന്ന അവസ്ഥക്കുള്ള പേരായ   നാർസിസിസം എന്ന പദത്തിൻറെ  ഉത്ഭവം നാർസിസസ് എന്ന ഈ കഥാപാത്രത്തിൽ  നിന്നാണ്. ,
പദോൽപ്പത്തി
ആർ‌എസ്‌പി ബീക്കസ് പറയുന്നതനുസരിച്ച്, നാർസിസസ് എന്ന പദം ഡാഫോഡിൽ പൂക്കളെ കുറിക്കുന്നതിനായി ഉപയോഗിച്ചുവരുന്നു. പക്ഷേ, ഈ പുഷ്പത്തിൻറെ പേരിൽ കഥയുണ്ടായതോ അതോ കഥയിൽ നിന്ന്  പൂവിനു പേരു വീണതോ   അഥവാ ഇവക്കു രണ്ടിനും   തമ്മിൽ എന്തെങ്കിലും ബന്ധമുണ്ടോ   എന്നതിനെക്കുറിച്ചൊന്നും  വ്യക്തതയില്ല. ക്രിസ്ത്വാബ്ദം ഒന്നാം ശതകത്തിൽ ജീവിച്ചിരുന്ന റോമൻ പണ്ഡിതൻ പ്ലിനിയുടെ അഭിപ്രായത്തിൽ നാർസിസസ് പൂക്കൾക്ക് ആ പേരു കിട്ടിയത് അവയുടെ മത്തു പിടിപ്പിക്കുന്ന മണം കാരണമാണെന്നും നാർസിസസ് എന്ന കഥാപാത്രവുമായി ബന്ധമില്ലെന്നുമാണ്. ഗ്രീക്കുഭാഷയിൽ നാർക്കിസസ് എന്നാണ് പൂക്കളുടെ പേര്. നാർകെ എന്ന പദത്തിന് മരവിപ്പ് എന്നാണ് അർഥമെങ്കിലും  ആധുനിക പാശ്ചാത്യഭാഷകളിൽ  ലഹരിമരുന്നിനു പൊതുവായി ഉപയോഗിക്കുന്ന  വിശേഷണപദമാണ്  നാർകോ.
കുടുംബം
നാർസിസ്സസ് നദി ദേവനായ സെഫിസ്സസിന്റെയും വനദേവത ലിറിയോപ്പിന്റെയും മകനായിരുന്നു എന്ന് ചില കഥകളിൽ പറയുന്നു. എന്നാൽ മററു ചിലവയിൽ  ചന്ദ്രദേവതയായ സെലീന്റെയും അവളുടെ കാമുകൻ എൻ‌ഡിമിയോണിന്റെയും മകനായിട്ടാണ് വിവരിക്കുന്നത്.
പുരാണം
ഗ്രീക്കു പുരാണത്തിന്റെ നിരവധി പതിപ്പുകളിൽ നാർസിസസിന്റെ  കഥ വിവിധ രീതികളിൽ നിലനിൽക്കുന്നു. നാർസിസസിന്റെ കഥ പറയുന്ന ക്ലാസിക് പതിപ്പ് ഓവിഡിന്റെതാണ്. അദ്ദേഹത്തിന്റെ എ.ഡി 8 ൽ പൂർത്തിയാക്കിയ മെറ്റമോർഫോസസിന്റെ 3-ാം പുസ്തകത്തിൽ എക്കോയുടെയും നാർസിസസിന്റെയും കഥ പറയുന്നുണ്ട്. അത് ഇങ്ങിനെ വായിക്കാം:-
അങ്ങിനെ ഒരിക്കൽ, വേനൽക്കാലത്ത്, വേട്ടയാടലിനുശേഷം നാർസിസസിന് ദാഹം അനുഭവപ്പെട്ടു, നെമെസിസ് അവനെ ഒരു കുളത്തിലേക്ക് ആകർഷിച്ചു, വെള്ളം കോരി ക്കുടിക്കാനായി തടാകത്തിലേക്ക്  ചാഞ്ഞ നാർസിസസ്, അതിസുന്ദരനായ യുവാവിൻറെ പ്രതിച്ഛായയാണ്  ജലനിരപ്പിൽ കണ്ടത്. അത് തന്റെ സ്വന്തം പ്രതിച്ഛായയാണെന്ന് ആദ്യം  അയാൾ തിരിച്ചറിഞ്ഞില്ല, മാത്രമല്ല മറ്റാരെയും പോലെ  ആ രൂപലാവണ്യത്തിൽ അനുരക്തനാവുകയും   ചെയ്തു. ഒടുവിൽ സത്യവസ്ഥ മനസ്സിലായിട്ടും  സ്വന്തം  പ്രതിച്ഛായയോട് തോന്നിയ മോഹം ഉപേക്ഷിക്കാൻ കഴിയാതെ, ആ പ്രണയം  ഒരുകാലത്തും സഫലമാകില്ലെന്നു മനസിലാക്കി, അയാൾ തന്റെ ഉള്ളിൽ കത്തുന്ന അഭിനിവേശത്തിന്റെ അഗ്നിയിൽ സ്വയം ഉരുകുകയും ഒടുവിൽ  മഞ്ഞയും വെള്ളയും നിറങ്ങളുള്ള പുഷ്പമായി മാറുകയും ചെയ്തു."
എന്നാൽ മറ്റു ചില കഥകളിൽ നാർസിസ്സസ്  ആത്മഹത്യ ചെയ്തതായിട്ടാണ് ആഖ്യാനം. വേറൊന്നിൽ നാർസിസ്സസ് അനുരക്തനാവുന്നത് തൻറെ ഇരട്ടപെറ്റ സഹോദരിയിലാണ്. എല്ലാ കഥകളിലും മരണാനന്തരം ശരീരം നാർസിസ്സസ്  പൂവായി പരിണമിക്കുകയാണ് ചെയ്യുന്നത്.
മനശാസ്ത്രം
1898-ൽ ഹാവ്‌ലോക്ക് എല്ലിസ് എന്ന ഇംഗ്ലീഷ് ലൈംഗിക ശാസ്ത്രജ്ഞൻ അമിതമായ സ്വയംഭോഗത്തെ സൂചിപ്പിക്കുന്നതിനായി "narcissus-like" എന്ന പദം ഉപയോഗിച്ചു, ഒരു വ്യക്തി സ്വയമേവ സ്വന്തം ലൈംഗിക വസ്‌തുവായി മാറുന്ന അവസ്ഥാന്തരമാണിത്.
1899-ൽ, ലൈംഗിക വികലതകളെക്കുറിച്ചുള്ള പഠനത്തിൽ "നാർസിസിസം" എന്ന പദം ആദ്യമായി ഉപയോഗിച്ച വ്യക്തിയാണ് പോൾ നക്ക്.
ഓട്ടോ റാങ്ക്, 1911 ൽ, നാർസിസിസത്തെക്കുറിച്ച് ആദ്യത്തെ മനശാസ്ത്രപരമായ പ്രബന്ധം പ്രസിദ്ധീകരിച്ചു. അതിൽ പൊങ്ങച്ചത്തേയും   ആത്മ പ്രശംസയേയും  "നാർസിസിസം" എന്ന പദവുമായി  ബന്ധിപ്പിച്ചു.
സിഗ്മണ്ട് ഫ്രോയിഡ് 1914-ൽ നാർസിസിസത്തെ മുഖ്യ പ്രമേയമാക്കി "നാർസിസിസം: ഒരു ആമുഖം" എന്ന  ഒരു പ്രബന്ധം പ്രസിദ്ധീകരിച്ചു. ,
വ്യക്തിത്വ വൈകല്യങ്ങളിലൊന്നിനെ നാർസിസിസ്റ്റിക് പേഴ്സണാലിറ്റി ഡിസോർഡർ എന്ന് വിളിക്കുന്നു.
സംസ്കാരത്തിലെ സ്വാധീനങ്ങൾ
റോമൻ കവി ഓവിഡ് തന്റെ മെറ്റമോർഫോസസിന്റെ മൂന്നാമത്തെ പുസ്തകത്തിൽ നാർസിസിസം അവതരിപ്പിക്കുന്നതിന് മുമ്പുതന്നെ നാർസിസസിന്റെ പുരാണം കലാകാരന്മാരെ രണ്ടായിരം വർഷമെങ്കിലും പ്രചോദിപ്പിച്ചിട്ടുണ്ട്. ഇതിനെ സമീപകാല നൂറ്റാണ്ടുകളിൽ മറ്റ് കവികൾ പിന്തുടർന്നു (ഉദാ കീറ്റ്സ്, ആൽഫ്രഡ് എഡ്വേർഡ് ഹൗസ്മാൻ ), ചിത്രകാരന്മാർ ( കാരവാജിയോ, പൗസിൻ, ടർണർ, ഡാലി വാട്ടർഹൗസ് ).
സാഹിത്യം
ലഘുചിത്രം|180x180ബിന്ദു| നാർസിസസ് വസന്തകാലത്തേക്ക് നോക്കുന്നു. റോമൻ ഡി ലാ റോസിന്റെ പതിനാലാം നൂറ്റാണ്ടിലെ രചന വലത്ത്‌|ലഘുചിത്രം|210x210ബിന്ദു| നാർസിസസ് ഗ്യൂല ബെൻസോർ സ്റ്റെൻ‌ഹാളിന്റെ ലുറൂഷ് എനുവാ (Le rouge et le noir, ചുവപ്പും കറുപ്പും ) (1830) എന്ന നോവലിൽ മാത്തിൽഡെയുടെ കഥാപാത്രത്തിന്  തികഞ്ഞ  നാർസിസിസ്റ്റ് ലക്ഷണങ്ങൾ  ഉണ്ട്. കോരസോഫ് രാജകുമാരൻ, കഥാനായകനായ  ജൂലിയൻ സോറലിനോട്  അയാളുടെ  പ്രിയതമയെപ്പറ്റി  പറയുന്നു: നിങ്ങളെ നോക്കുന്നതിനുപകരം അവൾ സ്വയം നോക്കുന്നു, അതിനാൽ അവൾക്ക്  നിങ്ങളെ അറിയുകയേയില്ല.
രണ്ടോ മൂന്നോ അവസരങ്ങളിൽ  അവൾക്ക്  നിങ്ങളോട് ചെറിയൊരു താല്പര്യം തോന്നാനിടവന്നിരിക്കാം. പക്ഷെ സ്വന്തം ഭാവനാലോകത്ത് അവൾ നിങ്ങളെ നിങ്ങളായല്ല കാണുന്നത്  മറിച്ച്   സ്വന്തം  സ്വപ്നങ്ങളുടെ നായകനെയാണ്  കാണുന്നത്.(പേജ് 401, 1953 പെൻ‌ഗ്വിൻ പതിപ്പ്, ട്രാൻസ്. മാർഗരറ്റ് ആർ‌ബി ഷാ).
ആൻഡ്രെ സീഡ് എഴുതിയ നാർസിസസിനെ കുറിച്ച് ഒരു പഠനം  എന്ന പുസ്തകം (Le Traité du Narcisse('The Treatise of the Narcissus', 1891) വിക്റ്റോറിയൻ ഇംഗ്ലീഷു സമൂഹത്തെ ഏറെ സ്വാധീനിച്ചതായി പറയപ്പെടുന്നു.  ഓസ്കാർ വൈൽഡിൻറെ  പ്രശസ്ത നോവൽ  ദി പിക്ചർ ഓഫ് ഡോറിയൻ ഗ്രേയിലും ഈ പുരാണകഥാപാത്രത്തിൻറെ സ്വാധീനം കാണാമെന്നാണ് പൊതു അഭിപ്രായം.
സിനിമയിലും ടെലിവിഷനിലും
ബോർഡ്‌വാക്ക് സാമ്രാജ്യം എന്ന ടിവി പരമ്പരയിൽ, ഡോ. നാർസിസ് (വാലന്റൈൻ നാർസിസ്) ഒരു ബുദ്ധിജീവിയായി അവതരിപ്പിക്കപ്പെടുന്നു.
സ്കോട്ടിഷ്-കനേഡിയൻ ആനിമേറ്റർ നോർമൻ മക്ലാറൻ നർസിസസിന്റെ പേരുള്ള ഒരു ഹ്രസ്വചിത്രം ബാലെ രൂപത്തിൽ പൂർത്തിയാക്കി.
ഡിസ്നി നിർമിച്ച ഹെർകുലീസ് എന്ന ചിത്രത്തിൽ   നാർസിസസ്    ഊതവർണമുള്ള   ഒളിമ്പ്യൻ ദേവനായി പ്രത്യക്ഷപ്പെടുന്നു.
നാസർ ഖെമിർ സംവിധാനം ചെയ്ത ബാബ് അസീസ് എന്ന സിനിമയിലെ രാജകുമാരന് നാർസിസസിനെ  പോലുള്ള സ്വഭാവവിശേഷങ്ങളുണ്ട്. , ദിവസങ്ങളോളം കുളക്കരയിലിരുന്ന് സ്വന്തം പ്രതിച്ഛായയിൽ  ആത്മാവിനെത്തേടിയ രാജകുമാരൻ' എന്നാണ് അദ്ദേഹം വിശേഷിപ്പിക്കപ്പെട്ടത്.
ജെയിംസ് ബിഡ്ഗുഡിന്റെ പിങ്ക് നാർസിസസ്  സ്വർഗാനുരാഗത്തെ പ്രമേയമാക്കിയുള്ള   പടമാണ്.
1979 ലെ റിഡ്‌ലി സ്കോട്ട് സംവിധാനം ചെയ്ത  ഏലിയൻ എന്ന സിനിമയിൽ  ഓഫീസർ റിപ്ലി  രക്ഷപ്പെടാനുപയോഗിക്കുന്ന ബോട്ടിൻറെ പേര് നാർസിസസ് എന്നാണ്.
1940 ൽ പുറത്തിറങ്ങിയ സാപ്സ് അറ്റ് സീ എന്ന സിനിമയിലെ ലോറലിന്റെയും ഹാർഡിയുടെയും ആടിന്റെ പേരാണ് നാർസിസസ്.
നിക്കോളാസ് വിൻഡിംഗ് റെഫന്റെ 2016 ലെ സൈക്കോളജിക്കൽ ഹൊറർ ചിത്രമായ ദി നിയോൺ ഡെമോൺ നാർസിസസിന്റെ കഥയെ അടിസ്ഥാനമാക്കിയുള്ളതാണ്.
2018-ൽ പുറത്തിറങ്ങിയ ടോഡോം നോ കിസ് (മരണചുംബനം) എന്ന  ജാപ്പനീസ് ടി.വി പരമ്പരയിലെ  നിശാ ക്ലബിന്റെ പേരാണ് നാർസിസസ്. പ്രധാന കഥാപാത്രമായ ഒറ്റാരോ ഡോജിമ ( കെന്റോ യമസാക്കി ) അവിടെ എട്ട് എന്ന  അപരനാമത്തിൽ ആതിഥേയനായി പ്രവർത്തിക്കുന്നു, നാർസിസസിനെപ്പോലെ, ഡോജിമയും ആത്മാനുരാഗിയാണ്, മറ്റുള്ളവരുടെ വികാരങ്ങളെ അയാൾ അവഗണിക്കുന്നു;  സ്ത്രീകളെ പണത്തിനും അധികാരത്തിനും ഉപയോഗിക്കുന്നു.
സംഗീതം
നാഷണൽ മെഡൽ ഓഫ് ആർട്സ് നേടിയ  മോർട്ടൻ ലോറിഡ്‌സെൻ റെയ്‌നർ മരിയ റിൽ‌കെയുടെ കവിതയെ അടിസ്ഥാനമാക്കി "ഡിറൈറ്റ്-ഓൺ" എന്ന പേരിൽ ഒരു ഗാനം രചിച്ചു.
അമേരിക്കൻ സംഗീതജ്ഞൻ എഥെൽബർട്ട് നെവിൻ രചിച്ച "Water Scenes (ജലദൃശ്യങ്ങൾ)" എന്ന സംഗീതശില്പത്തിലെ  ഒരു ജനപ്രിയ രചനയാണ് "നാർസിസസ്".
ജെനസിസ് എന്ന സംഗീതസംഘം രചിച്ച മതപരവും പുരാണവുമായ ബിംബകല്പനകൾ ഉൾക്കൊള്ളുന്ന 23 മിനിറ്റോളം വരുന്ന " സപ്പർസ് റെഡി ",  എന്ന സംഗീതശില്പത്തിലെ ഒരു ഭാഗമാണ്    "ഹൗ ഡെയർ ഐ ബീ ബ്യൂട്ടിഫുൾ?( സുന്ദരനായിരിക്കാൻ എനിക്കെന്തു സാഹസം)". ഇതിൽ നാർസിസസിന്റെ ഐതിഹ്യം  പരാമർശിക്കപ്പെടുന്നു. നിശ്ചലനായി തടാകത്തിലേക്ക് ഉറ്റുനോക്കിക്കൊണ്ടിരിക്കുന്ന  ഒരു ബാലൻ   ഒരു പുഷ്പമായി മാറുന്നതിന്   മറ്റുള്ളവർ സാക്ഷ്യം വഹിക്കുന്നതായിട്ടാണ് വിവരിക്കുന്നത്. .
പ്രോഗ്രസ്സീവ് മെറ്റൽ ബാൻഡ് ത്രെഷോൾഡ്, 11 മിനിറ്റ് ദൈർഘ്യമുള്ള  "നാർസിസസ്" എന്ന രചന ഉപയോഗിച്ച്  ഹൈപ്പോഥെറ്റിക്കൽ ആൽബം  ഉപസംഹരിച്ചു. ഗ്രീക്ക് മെറ്റൽ ബാൻഡ് സെപ്റ്റിക് ഫ്ലെഷ് അവരുടെ കമ്യൂണിയൻ എന്ന ആൽബത്തിൽ  "നാർസിസസ്" എന്ന പേരിൽത്തന്നെ  ഒരു ഗാനം റെക്കോർഡുചെയ്‌തു.
സെറിബ്രൽ റോക്ക് ബാൻഡ് "ഗ്ലാസ് വേവ്" അവരുടെ സ്വയം ശീർഷക ആൽബമായ "ഗ്ലാസ് വേവ്" (2010) ൽ "എക്കോ" എന്ന ഗാനം ഉൾപെടുത്തിയിട്ടുണ്ട്. ഇതിൽ വനദേവത എക്കോയുടെ വീക്ഷണകോണിൽ നിന്ന് നാർസിസസ് കഥ വിവരിക്കുന്നു.
വിഷ്വൽ ആർട്ട്
കാരവാജിയോ, പൌസിൻ, ടർണർ, ദാലി എന്നിങ്ങനെ പല ചിത്രകരന്മാരുടേയും  രചനാ  വിഷയമായിട്ടുണ്ട് നാർസിസ്സസ്.
പരാമർശങ്ങൾ
വർഗ്ഗം:ഗ്രീക്ക് പുരാണകഥാപാത്രങ്ങൾ വർഗ്ഗം:Pages with unreviewed translations
പുറംകടൽ നിലംതല്ലിസ്രാവ്
പുറം കടൽ വാസിയായ ഒരു മൽസ്യമാണ് പുറംകടൽ നിലംതല്ലിസ്രാവ്  അഥവാ '''Pelagic Thresher Shark (Whiptail Shark). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.
ശരീര ഘടന
ഏകദേശം 3 മീറ്റർ വരെയാണ് ഇവ നീളം, ചില പെൺ മത്സ്യങ്ങൾ 3.8 മീറ്റർ വരെ നീളം വെക്കാറുണ്ട്. ഭാരം 70 മുതൽ 88.4 വരെ ആണ്. വളരെ നീളമേറിയ വാലാണ് ഇവയുടെ സവിശേഷത, ഈ വാല് കൊണ്ട് തല്ലി മയക്കി ഇവ ചെറു മത്സ്യങ്ങളെ ഭക്ഷിക്കാറുണ്ട്.
ആവാസ വ്യവസ്ഥ
ഉഷ്‌ണമേഖല കടലുകളിൽ ആണ് ഇവയെ കാണുന്നത്. പുറം കടൽ വാസി ആണെകിലും ഇടക്ക് ഇവയെ തീര കടലിലും കാണുന്നു.
കുടുംബം
തൃഷർ കുടുംബത്തിൽ പെട്ട സ്രാവ് ആണ് ഇവ. ഈ കുടുംബത്തിലെ ഏറ്റവും ചെറിയ ഇനമാണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക
പുറത്തേക്കുള്ള കണ്ണികൾ
വർഗ്ഗം:സ്രാവുകൾ
മാഗ് ലെവ് ട്രെയിൻ
thumb|[[ജപ്പാനിലെ യമനാഷിയിലുള്ള ജെ.ആർ. മാഗ്‌ലെവ് ടെസ്റ്റ് ട്രാക്ക്. 2005 നവംബറിലെ ചിത്രം]] thumb|[[ട്രാൻസ്റാപ്പിഡ് 09 മാഗ്‌ലെവ് ട്രെയിൻ, എംസ്‌ലാന്റ് ജർമ്മനി]]
വൈദ്യുതകാന്തികത അടിസ്ഥാനമാക്കി പ്രവർത്തിക്കുന്ന ഒരു ട്രെയിൻ ആണ് മാഗ് ലെവ്‌ ട്രെയിൻ. വളരെ ശക്തി കൂടിയ വൈദ്യുത കാന്തങ്ങളാണ് ഈ ട്രെയിനിനെ ചലിപ്പിക്കുന്നത്. മാഗ്നറ്റിക് ലെവിറ്റേഷൻ എന്നതിൻറെ ചുരുക്കരൂപമാണ് മാഗ് ലെവ്. കാന്തത്തിൻറെ ഒരേ മണ്ഡലങ്ങൾ വികർഷിക്കപെടുന്നു എന്ന വസ്തുതയാണ് ഇതിൻറെ പ്രവർത്തനത്തിന് അടിസ്ഥാനം.
മാഗ് ലെവ് ട്രെയിനിന് എൻജിനില്ല.ഒരു വലിയ വൈദ്യുത ഊർജ്ജ കേന്ദ്രം,ലോഹ കമ്പികൾ പാകിയ ട്രാക്ക്‌,ട്രെയിനിൻറെ അടിയിൽ പിടിപ്പിച്ചിരിക്കുന്ന വലിയ കാന്തങ്ങൾ-ഇവയാണ് പ്രധാന ഭാഗങ്ങൾ. പാളത്തിലെ ലോഹ കമ്പികളിൽ സൃഷ്ടിക്കപ്പെടുന്ന കാന്തിക മണ്ഡലമാണ് ട്രെയിനിനെ ചലിപ്പിക്കുന്നത്.അങ്ങനെ മാഗ്നറ്റിക് ഫീൽഡിൻറെ പുഷ്-പുൾ എന്ന് ട്രെയിനിൻറെ സഞ്ചാരത്തെ വിളിക്കാം.
മാഗ് ലെവ് ട്രെയിനിൻറെ രേഖപ്പെടുത്തിയതിൽ വച്ചേറ്റവും കൂടിയ വേഗത മണിക്കൂറിൽ 581 കിലോമീറ്റർ ആണ്. 2003 ൽ ജപ്പാനിൽ വച്ചാണ്, ഫ്രാൻസിൻറെ ടി.ജി.വി (ട്രെയിൻ എ ഗ്രാന്റെ വിറ്റേസ) ട്രയിനിനിനെക്കളും മണിക്കൂറിൽ 6 കിലോമീറ്റർ അധികവേഗതയിലോടി റെക്കോർഡ്‌ സ്ഥാപിച്ചത്.
ആദ്യത്തെ വാണിജ്യാടിസ്ഥാനത്തിലുള്ള മാഗ് ലെവ് സർവീസ്,1984ൽ ബ്രിട്ടനിലെ ബർമിംഗ്ഹാം അന്തർദേശീയ വിമാനത്താവളത്തെയും ബർമിംഗ്ഹാം റെയിൽവേ സ്റ്റേഷനേയും തമ്മിൽ ബന്ധിപ്പിച്ചുകൊണ്ട്‌ തുടങ്ങിയ 600 മീറ്റർ ദൈർഘ്യമുള്ള സർവ്വീസ്‌ ആയിരുന്നു.
ഉയർന്ന നിർമ്മാണച്ചെലവാണ് മാഗ്‌ലെവ് ട്രെയിൻ സർവീസ് തുടങ്ങുന്നതിനുള്ള പ്രധാന തടസ്സം. മാഗ്‌ലെവ് ട്രെയിനുകളെ പിന്തുണക്കുന്നവരുടെ വാദം പരമ്പരാഗത ട്രെയിനുകൾ അതിവേഗത്തിൽ ഓടിക്കുമ്പോൾ ഉണ്ടാകുന്ന ഘർഷണം മൂലം വരുന്ന തേയ്മാനവും മറ്റു അറ്റകുറ്റപ്പണികളും മാഗ്‌ലെവ് ട്രെയിനുകളുടെ ഉപയോഗക്ഷമത കൈവരിക്കുന്നതിൽ നിന്ന് പരമ്പരാഗത ട്രെയിനുകളെ തടയുന്നു എന്നതാണ്.
ലോകത്തു രണ്ട് മാഗ്‌ലെവ് സർവീസുകൾ മാത്രമേ ഇപ്പോൾ പൊതുഉപയോഗത്തിലുള്ളൂ. 2004 ഏപ്രിലിൽ ഷാങ്ങ്ഹായിൽ തുടങ്ങിയ മാഗ്‌ലെവ് സർവീസും, മാർച്ച് 2005ൽ ജപ്പാനിൽ തുടങ്ങിയ ലിനിമോ എന്ന പേരുള്ള മാഗ്‌ലെവ് സർവീസും ആണ് അവ.
ചൈനയിലെ ബീജിങ്ങിലും ദക്ഷിണകൊറിയയിലെ സോളിലെ ഇഞ്ചിയൺ വിമാനത്താവളത്തിലും ഇപ്പോൾ മാഗ്‌ലെവ് സർവീസ് തുടങ്ങാനുള്ള നിർമ്മാണ പ്രവർത്തനങ്ങൾ നടക്കുന്നു.
അവലംബം
വർഗ്ഗം:റെയിൽ ഗതാഗതം വർഗ്ഗം:വാഹനങ്ങൾ
വില്ലാമെറ്റ് ദേശീയ വനം
വില്ലാമെറ്റ് ദേശീയ വനം യു.എസ്. സംസ്ഥാനമായ ഒറിഗണിലെ കാസ്കേഡ് റേഞ്ചിന്റെ മധ്യഭാഗത്തായി സ്ഥിതി ചെയ്യുന്ന ഒരു ദേശീയ വനമാണ്. ഇത് 1,678,031 ഏക്കർ (6,790.75 ചതുരശ്ര കിലോമീറ്റർ) ഭൂപ്രദേശം ഉൾക്കൊള്ളുന്നു. ഇതിൽ 380,000 ഏക്കറിലധികം (694 ചതുരശ്ര മൈൽ, 1,540 ചതുരശ്ര കിലോമീറ്റർ) ഏഴ് പ്രധാന പർവതശിഖരങ്ങൾ ഉൾപ്പെടുന്ന ഘോരവനമാണ്. വനത്തിനുള്ളിൽ നിരവധി വന്യവും പ്രകൃതിരമണീയവുമായ നദികളുണ്ട്. വനത്തിൽ നിന്ന് ഉത്ഭവിക്കുന്ന വില്ലാമെറ്റ് നദിയുടെ പേരിലാണ് ഈ ദേശീയ വനം അറിയപ്പെടുന്നത്. വനത്തിന്റെ ആസ്ഥാനം സ്പ്രിംഗ്ഫീൽഡ് നഗരത്തിലാണ് സ്ഥിതി ചെയ്യുന്നത്. മക്കെൻസി ബ്രിഡ്ജ്, ഡിട്രോയിറ്റ്, സ്വീറ്റ് ഹോം, വെസ്റ്റ്ഫിർ എന്നിവിടങ്ങളിൽ ഇതിന് പ്രാദേശിക റേഞ്ചർ ജില്ലാ റേഞ്ച് ഓഫീസുകളുമുണ്ട്.
അവലംബം
വർഗ്ഗം:അമേരിക്കൻ ഐക്യനാടുകളിലെ ദേശീയ വനങ്ങൾ
കളത്തിൽ വേലായുധൻ നായർ
സ്വാതന്ത്ര്യസമര സേനാനി, രാഷ്ട്രീയനേതാവ്, അഭിഭാഷകൻ, സാമൂഹിക പരിഷ്കർത്താവ്, തിരു-കൊച്ചി മന്ത്രി, എൻ.എസ്.എസ്. പ്രസിഡന്റ് എന്നീ നിലകളിൽ അറിയപെടുന്ന ഒരു ഇന്ത്യൻ നേതാവായിരുന്നു കളത്തിൽ വേലായുധൻ നായർ(ജനനം: 1912, ജനുവരി 9 - മരണം: 1976, സെപ്റ്റംബർ 1). 1952-ൽ തിരു-കൊച്ചി സംസ്ഥാന മന്ത്രിസഭയിലേക്കു തിരഞ്ഞെടുക്കപ്പെടുകയും വൈദ്യുതി, പൊതുമാരാമത്ത്, ഗതാഗതം എന്നീ വകുപ്പുകളിലെ മന്ത്രിയായിരുന്നു. നായർ സർവീസ് സൊസൈറ്റിയുടെ പതിനാറാമത്തെ പ്രസിഡന്റും, എൻ.ഡി.പി.യുടെ ആദ്യ പ്രസിഡന്റുമാണ് കളത്തിൽ വേലായുധൻ നായർ. കേരള ലോ അക്കാദമിയുടെ സ്ഥാപകരിൽ ഒരാളാണ് ഇദ്ദേഹം. കേരളാ ഹൈക്കോടതിയിലെ മുതിർന്ന അഭിഭാഷകനായിരുന്നു. കേരളാ യൂണിവേഴ്സിറ്റി സെനറ്റംഗം, സിൻഡിക്കേറ്റംഗം എന്നി നിലകളിലും പ്രശസ്തനായിരുന്നു ഇദ്ദേഹം.
അവലംബം
വർഗ്ഗം:അപൂർണ്ണ ജീവചരിത്രങ്ങൾ വർഗ്ഗം:ചിത്രം ആവശ്യമുള്ള രാഷ്ട്രീയനേതാക്കളുടെ താളുകൾ വർഗ്ഗം:1912-ൽ ജനിച്ചവർ വർഗ്ഗം:ജനുവരി 9-ന് ജനിച്ചവർ വർഗ്ഗം:1976-ൽ മരിച്ചവർ വർഗ്ഗം:സെപ്റ്റംബർ 1-ന് മരിച്ചവർ വർഗ്ഗം:എൻ.എസ്.എസ്. പ്രസിഡണ്ടുമാർ വർഗ്ഗം:തിരു-കൊച്ചി നിയമസഭാംഗങ്ങൾ വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:തിരു-കൊച്ചി നിയമസഭയിലെ മന്ത്രിമാർ
ജയശ്രീ മോണ്ട്കർ
'''ഡോ. ജയശ്രീ മോണ്ട്കർ''' മുംബൈയിലെ സിയോൺ ഹോസ്പിറ്റലിലെ ഒരു നിയോനറ്റോളജിസ്റ്റാണ്. ഏഷ്യയിലെ ആദ്യത്തെ ഹ്യൂമൻ മിൽക്ക് ബാങ്ക് നടത്തുന്നതിൻറെ പേരിലാണ് അവർ അറിയപ്പെടുന്നത്. ഒരു കുഞ്ഞിന്റെ ആരോഗ്യത്തിനും വിവിധ രോഗങ്ങളിൽ നിന്ന് സംരക്ഷിക്കപ്പെടുന്നതിനും അമ്മയുടെ പാൽ വളരെ പ്രധാനമാണ്. എന്നിരുന്നാലും, പല കുഞ്ഞുങ്ങൾക്കും ഇത് കുടിക്കാൻ കഴിയില്ല, കാരണം ചിലപ്പോൾ അമ്മയ്ക്ക് ഇത് ഉത്പാദിപ്പിക്കാൻ കഴിയില്ല. അതുകൊണ്ടാണ് ആദ്യമായി സ്ഥാപിതമായ ഹ്യൂമൻ മിൽക്ക് ബാങ്ക് കാലഘട്ടത്തിന്റെ ആവശ്യമായിരുന്നു. ഇപ്പോൾ ആദ്യത്തേതിൽ നിന്ന് പ്രചോദനം ഉൾക്കൊണ്ടുകൊണ്ട് നിലവിൽ വന്ന ഇത്തരം നിരവധി സ്ഥാപനങ്ങൾ ശിശുമരണത്തിൻറെ നിരക്ക് അത്ഭുതകരമായി കുറയ്ക്കുന്നതിനുള്ള ഒരു ചുവടുവെപ്പായി മാറി.
ഹ്യൂമൻ മിൽക്ക് ബാങ്ക്
മുംബൈയിലെ സിയോൺ ഹോസ്പിറ്റലിൽ ആണ് ഹ്യൂമൻ മിൽക്ക് ബാങ്ക് ഇന്ത്യയിൽ ഡോ. ജയശ്രീ മോണ്ട്കറിന്റെ നേതൃത്വത്തിൽ ആദ്യമായി സ്ഥാപിതമായത്. ഹ്യൂമൻ മിൽക്ക് ബാങ്കിംഗ് അസോസിയേഷൻ ഓഫ് നോർത്ത് അമേരിക്കയുടെ മാർഗ്ഗനിർദ്ദേശങ്ങൾ പാലിച്ച്, ഓരോ ദാതാവിനും 50 മില്ലി മുതൽ 300 മില്ലി വരെ വ്യത്യാസപ്പെടുന്ന ദാനം ചെയ്യുന്ന പാൽ കൈകാര്യം ചെയ്യുന്നതിൽ ബാങ്ക് അതീവ ശ്രദ്ധാലുവാണ്. സാധാരണയായി പകൽ സമയങ്ങളിൽ ശേഖരിക്കുന്ന എല്ലാ ദാനം ചെയ്ത പാലും ആദ്യം ദോഷകരമായ സൂക്ഷ്മാണുക്കളുടെ സാന്നിദ്ധ്യമുണ്ടോയെന്ന് പരിശോധിക്കുന്നു. അണുവിമുക്തമാക്കിയ സ്റ്റീൽ പാത്രങ്ങളിൽ പാൽ ശേഖരിക്കുകയും പാസ്ചറൈസ് ചെയ്യുകയും സൂക്ഷിക്കുകയും ചെയ്യുന്നു. പാൽ ഫ്രീസറുകളിൽ -20º സെന്റിഗ്രേഡിൽ സൂക്ഷിക്കുന്നു, ഇത് ആറുമാസം വരെ നീണ്ടുനിൽക്കും. മുനിസിപ്പൽ ആശുപത്രിയിലെ നവജാത ശിശുക്കൾക്കുള്ള വാർഡിൽ കഴിയുന്ന സ്ത്രീകളാണ് ദാതാക്കൾ കൂടുതലും. എന്നിരുന്നാലും, സ്വകാര്യ ആശുപത്രി പരിചരണം താങ്ങാനാകുന്ന വിദ്യാസമ്പന്നരായ ഏതാനും സ്ത്രീകളും തങ്ങളുടെ മിച്ച തുക സംഭാവന ചെയ്യാൻ മുന്നോട്ടുവരാൻ തുടങ്ങിയിട്ടുണ്ട്. ദാതാക്കളുടെ അമ്മമാർ ഏതെങ്കിലും സാമൂഹിക വിഭാഗത്തിൽ പെട്ടവരാണെങ്കിലും ബാങ്കിലേക്ക് പാൽ സ്വീകരിക്കുമ്പോൾ ദാതാക്കളെ പരിശോധിക്കുന്നതിന് കർശന നടപടികളുണ്ട്. അണുബാധകളിൽ നിന്നും സാംക്രമിക രോഗങ്ങളിൽ നിന്നും മുക്തരായ, ശാരീരികക്ഷമതയുള്ള ശരീരമുള്ള, മരുന്നുകളൊന്നും കഴിക്കാത്ത, ഉചിതമായ ഹീമോഗ്ലോബിൻ ഉള്ള, ഏറ്റവും പ്രധാനമായി ദാനം ചെയ്യാൻ തയ്യാറുള്ള അമ്മമാരെ മാത്രമേ ദാതാക്കളാകാൻ അംഗീകരിക്കൂ. മിൽക്ക് ബാങ്ക് ശുചിത്വ ഭാഗം ശ്രദ്ധിക്കുന്നു. എന്നിരുന്നാലും, ചില അമ്മമാർ കുഞ്ഞിന് മറ്റുള്ളവരുടെ പാൽ നൽകിയാൽ ബന്ധം നഷ്ടപ്പെടുമെന്ന് ഭയപ്പെടുന്നു. ദുർബലരായ കുഞ്ഞുങ്ങൾ ശക്തി പ്രാപിക്കുന്നതുവരെ പാൽ ബാങ്കിന്റെ വിതരണം സ്വീകരിക്കാൻ അത്തരം അമ്മമാർക്ക് ബോധവൽക്കരണം നടത്തുന്നു.
ത്വവാഫ്
ഇസ്‌ലാമിലെ ആരാധനാകർമങ്ങളിൽ അഞ്ചാമത്തേതായ ഹജ്ജിലെ ഒരു കർമമാണ് ത്വവാഫ്. കഅ്ബ തന്റെ ഇടതുവശത്ത് വരത്തക്കവിധം ഏഴ് പ്രവാശ്യം ചുറ്റുന്നതിനെയാണ് ത്വവാഫ് എന്നറിയപ്പെടുന്നത്. ആദ്യത്തെ മൂന്ന് പ്രദക്ഷിണത്തിൽ പാദങ്ങൾ അടുത്തടുത്ത് വെച്ച ധൃതിയിലും പിന്നീടുള്ള നാലെണ്ണം സാധാരണ നിലയിലുമാണ് നടക്കേണ്ടത്. ആരംഭത്തിൽ ഹജറുൽ അസ് വദിനെ ചുംബിക്കുകയോ സാധ്യമാകുന്ന രൂപത്തിൽ ആഗ്യം കാണിക്കുകയോ ചെയ്യേണ്ടതുണ്ട്.
ത്വവാഫിനിടയിൽ പ്രാർഥിക്കുകയും അവസാനിക്കുമ്പോൾ മഖാമു ഇബ്രാഹീമിനടത്ത് വെച്ച് രണ്ട് റക്അത്ത് നമസ്‌കരിക്കുകയും ചെയ്യുന്നു.
കാമിനി റോയ്
ബംഗാളി ഭാഷയിലെ ഒരു പ്രമുഖ കവയിത്രിയും സാമൂഹ്യപ്രവർത്തകയും ഫെമിനിസ്റ്റുമായിരുന്നു കാമിനി റോയ്(ബംഗാളി: কামিনী রায়) (12 ഒക്റ്റോബർ 1864 - 27 സെപ്റ്റംബർ1933). ഓണേഴ്സ് ബിരുദം നേടിയ ആദ്യ ഇന്ത്യൻ വനിത ഇവരാണ്.
ആദ്യകാലജീവിതം
1864 ഒക്റ്റോബർ 12-ന് കിഴക്കൻ ബംഗാളിലെ ബകേർകുഞ്ജ് ജില്ലയിലെ (ഇന്നത്തെ ബംഗ്ലാദേശിലെ ബരിസാൽ ജില്ല) ബസന്ദ ഗ്രാമത്തിലെ പ്രശസ്തമായ ഒരു കുടുംബത്തിൽ ജനിച്ചു. പിതാവ് ചാന്ദി ചരൺ സെൻ ഒരു ന്യായാധിപനും എഴുത്തുകാരനും ബ്രഹ്മസമാജം പ്രവർത്തകനുമായിരുന്നു. സഹോദരൻ നിശിത് ചന്ദ്ര സെൻ കൽക്കട്ട ഹൈക്കോടതിയിലെ പ്രശസ്തനായ ഒരു ബാരിസ്റ്ററായിരുന്നു. (ഇദ്ദേഹം പിന്നീട് കൽക്കട്ട നഗരത്തിന്റെ മേയറായി) ബെതൂൺ സ്കൂളിൽ 1883-ൽ എഫ്.എ പാസ്സായി. 1886-ൽ ബെതൂൺ കോളേജിൽ നിന്ന് കൽക്കട്ട സർവകലാശാലയുടെ സംസ്കൃതം ഓണേഴ്സ് ബിരുദം നേടി. തുടർന്ന് ഇതേ കോളേജിൽ അദ്ധ്യാപികയായി.
1894-ൽ കേദാർനാഥ് റോയിയുമായുള്ള വിവാഹം നടന്നു.
സാമൂഹ്യം
ബെതൂൺ സ്കൂളിൽ സഹപാഠിയായിരുന്ന അബലാ ബോസിന്റെ സ്വാധീനത്തിൽ ഫെമിനിസ്റ്റ് ആശയങ്ങളിൽ ആകൃഷ്ടയായി. സ്ത്രീശാക്തീകരണം, വിദ്യാഭ്യാസം തുടങ്ങിയവയുടെ ആവശ്യകതയെക്കുറിച്ച് സംസാരിക്കുകയും എഴുതുകയും ചെയ്തു. 'ജ്ഞാനവൃക്ഷത്തിന്റെ ഫലം' എന്ന ബംഗാളി ലേഖനത്തിൽ സ്ത്രീകളുടെ മേൽഗതിക്കുള്ള പ്രധാന തടസ്സം പുരുഷമേധാവിത്വമാണെന്നും, സ്ത്രീകൾ തങ്ങൾക്കൊപ്പം എത്തുന്നതിനെ പുരുഷലോകം ഭയക്കുന്നുവെന്നും അവർ എഴുതി.
1921-ൽ സ്ത്രീശാക്തീകരണത്തിനായി പ്രവർത്തിക്കുന്ന 'ബംഗിയ നാരി സമാജ്' എന്ന സംഘടനയുടെ നേതൃനിരയിൽ പ്രവർത്തിച്ചു. 1922-23 കാലഘട്ടത്തിൽ 'ഫീമെയ്ൽ ലേബർ ഇൻ‌വെസ്റ്റിഗേഷൻ കമ്മീഷനിൽ' അംഗമായിരുന്നു.
സാഹിത്യം
എട്ടാമത്തെ വയസ്സിൽ തന്നെ കവിതാരചന ആരംഭിച്ച കാമിനിയുടെ ആദ്യ കവിതാസമാഹാരം "ആലോ ഓ ഛായാ" ഹേമചന്ദ്ര ബാനർജി എഴുതിയ അവതാരികയോടെ 1889-ൽ പ്രസിദ്ധീകരിക്കപ്പെട്ടു. കാമിനി റോയിയുടെ കവിതകളിൽ രവീന്ദ്രനാഥ ടാഗോറിന്റെ സ്വാധീനമുണ്ടായിരുന്നു. മറ്റു കവികളെയും എഴുത്തുകാരേയും പ്രോൽസാഹിപ്പിക്കുന്നതിൽ അതീവതാല്പര്യം കാണിച്ചിരുന്നു. 'ബംഗാളി ലിറ്റററി കോൺഫറൻസിന്റെ പ്രസിഡന്റ്(1930), ബംഗിയ സാഹിത്യ പരിഷദിന്റെ വൈസ് പ്രസിഡന്റ്(1932-33) എന്നീ പദവികൾ വഹിച്ചിരുന്നു. കൽക്കട്ട യൂണിവേഴ്സിറ്റി ഇവരെ ജഗത്തരിണി സ്വർണ്ണമെഡൽ നൽകി ആദരിച്ചു.
മഹാശ്വേതാ, പുണ്ഡോരിക്, പൗരാണികി, ദീപ് ഓ ധൂപ്, ജീബൊൺ പഥേ, നിർമ്മല്യ, മല്യ ഓ നിർമ്മല്യ, "അശോക് സംഗീത്", "ധർമ്മപുത്ര"(വിവർത്തനം) തുടങ്ങിയവ ഇവരുടെ പ്രശസ്ത രചനകളാണ്. കൂടാതെ കുട്ടികൾക്കായി രചിച്ച "ഗുഞ്ജൻ", "ബാലികാ ശിഖർ ആദർശ" എന്ന ഉപന്യാസസമാഹാരവും ശ്രദ്ധേയമായ കൃതികളാണ്.
1933 സെപ്റ്റംബർ 27-ന് അന്തരിച്ചു.
അവലംബം
വർഗ്ഗം:ബംഗാളി കവികൾ വർഗ്ഗം:1864-ൽ ജനിച്ചവർ
എസ്.വി.ഐ.എം.എസ് - ശ്രീ പാർവ്വതി മെഡിക്കൽ കോളേജ് ഫോർ വിമെൻ
ആന്ധ്രാപ്രദേശിലെ തിരുപ്പതിയിൽ സ്ഥിതിചെയ്യുന്ന ഒരു മെഡിക്കൽ കോളേജാണ് എസ്.വി.ഐ.എം.എസ് - ശ്രീ പത്മാവതി മെഡിക്കൽ കോളേജ് ഫോർ വിമെൻ. ഇത് സ്ത്രീകൾക്കുമാത്രം പ്രവേശനമുള്ള ഒരു മെഡിക്കൽ കോളേജാണ്. ശ്രീ വെങ്കിടേശ്വര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (എസ്‌വിഐഎംഎസ്) സർവ്വകലാശാലയാണ് ഈ കോളേജ് നിയന്ത്രിക്കുന്നത്. 2014 ലാണ് കോളേജ് സ്ഥാപിതമായത്. ആകെ 150 സീറ്റുകളാണ് ഈ കോളേജിലുള്ളത്.
ബി.എം.പി
സോവിയറ്റ് യൂണിയൻ ഡിസൈൻ ചെയ്ത ഒരു ഇൻഫന്ട്രി ഫൈറ്റിംഗ് വെഹിക്കിൾ ആണ് ബി.എം.പി. ബൊയേവയ മഷിന പെഖോറ്റി (Russian: Боевая Машина Пехоты 1; БМП-1, അർഥം "infantry fighting vehicle") എന്നതിന്റെ ചുരുക്ക രൂപമാണ് ചുരുക്ക രൂപമാണ് ബി.എം.പി. ടാങ്കുകളിൽ നിന്ന് വ്യത്യസ്തമായി യുദ്ധമുന്നണിയിൽ സൈനികരെ വഹിക്കാനും ആക്രമണത്തിന് ഉപയോഗിക്കാനും തക്ക രീതിയിൽ ആണ് ഇത്തരം വാഹനങ്ങൾ രൂപകൽപ്പന ചെയ്തിരിക്കുന്നത്. ഈ ഇനത്തിൽ ലോകത്തിൽ ഏറ്റവും പ്രചാരമുള്ള വാഹനമാണ് ബി.എം.പി. ചില രാജ്യങ്ങൾ ഇതിന്റെ വകഭേദങ്ങൾ നിർമ്മിക്കുന്നുണ്ട്. ഈ പരമ്പരയിൽ ബി.എം.പി 1, 2, 3 വേർഷനുകൾ നിർമ്മിക്കപ്പെട്ടു. ബി.എം.പി 1 എന്ന മോഡൽ ആണ് ലോകത്ത് ഏറ്റവും കൂടുതൽ പ്രചാരത്തിലുള്ളത്. ഇന്ത്യയുടെതടക്കം കരസേനയിൽ ഈ വാഹനം ഉണ്ട്.
വർഗ്ഗം:സൈനിക വാഹനങ്ങൾ വർഗ്ഗം:അവലംബശൈലി പിഴവുകൾ: തിയതികൾ
ചെന്തലയൻ തിനക്കുരുവി
ചെന്തലയൻ തിനക്കുരുവി
അഫ്ഗാനിസ്ഥാൻ ,ഇറാൻ റഷ്യൻ പ്രദേശങ്ങൾ എന്നിവിടങ്ങളിൽ പ്രജനനം നടത്തുന്ന ചെന്തലയൻ തിനക്കുരുവിയുടെ ഇംഗ്ലീഷ് പേര് Red headed bunting എന്നാണ് .ശാസ്ത്രീയ നാമം Emberiza bruniceps എന്നാണ്. 17 സെൻറീമീറ്ററോളം നീളമുള്ള ഈ പക്ഷിയുടെ വാല് നീളം കൂടിയതാണ്. ശരീരത്തിനടിഭാഗം മഞ്ഞനിറവും പ്രജനനകാലത്ത് ആൺപക്ഷിയുടെ മുഖവും നെഞ്ചും തവിട്ടു കലർന്ന ചുവപ്പു നിറവുമാണുണ്ടാവുക. ശരീരത്തിന് ഉപരിഭാഗം പച്ച നിറമാണ് ഉണ്ടാവുക. വരകളുമുണ്ടായിരിക്കും. പേര് സൂചിപ്പിയ്ക്കുന്നതു പോലെ ഇവയുടെ പ്രധാന ഭക്ഷണം ചെറു ധാന്യങ്ങളാണ്. പ്രജനനകാലത്ത് ചെറു പ്രാണികളേയും ഭക്ഷണമാക്കും.
Katrina Kaif filmography
__ഉള്ളടക്കംഇടുക__
പഞ്ചാബിലെ രാഷ്ട്രീയക്കാരുടെ പട്ടിക
അമേരിക്കൻ ഐക്യനാട്
നിക്കി ഹാലെയ് വർഗ്ഗം:പഞ്ചാബിലെ രാഷ്ട്രീയപ്രവർത്തകർ വർഗ്ഗം:പഞ്ചാബുമായി ബന്ധപ്പെട്ട പട്ടികകൾ
നൗ ജവാൻ ഭാരത് സഭ
തൊഴിലാളി - കർഷക വിഭാഗങ്ങളിൽ പെടുന്ന യുവാക്കളെ സംഘടിപ്പിച്ച് ബ്രിട്ടീഷ് രാജിനെതിരായി വില്പവം സംഘടിപ്പിക്കണം എന്ന ലക്ഷ്യത്തോടെ രൂപംകൊണ്ട ഇന്ത്യയിലെ ഒരു ഇടതുപക്ഷ യുവജന പ്രസ്ഥാനമായിരുന്നു നൗജവാൻ ഭാരത് സഭ (എൻ.ബി.എസ് എന്നും ചിലപ്പോൾ നൗ ജവാൻ ഭാരത് സഭ എന്നറിയിപ്പെട്ടിരുന്നതിനാൽ എൻ.ജെ.ബി.എസ് എന്നും ചുരുക്കപ്പേരിൽ ഇതറിയപ്പെട്ടിരുന്നു) (വിവർത്തനം: ഇന്ത്യയിലെ യുവജന സമൂഹം)  1926 മാർച്ചിൽ ഭഗത് സിംഗിന്റെ നേതൃത്വത്തിൽ രൂപീകരിക്കപ്പെട്ട ഈ സംഘടന  ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ എന്ന വിപ്ല സംഘടനയുടെ ജനകീയ മുഖമായിരുന്നുവെന്നും പറയാം. 1959ൽ ആൾ ഇന്ത്യാ യൂത്ത് ഫെഡറേഷൻ രൂപികരിച്ചപ്പോൾ നൗ ജവാൻ ഭാരത് സഭ അതിൽ ലയിച്ചു.
അവലംബം
വർഗ്ഗം:ഇന്ത്യയുടെ സ്വാതന്ത്ര്യസമര പ്രസ്ഥാനങ്ങൾ വർഗ്ഗം:ഇന്ത്യയിലെ യുവജന സംഘടനകൾ
ക്യാമ്പസ് ഏരിയ നെറ്റ്‌വർക്ക്
പരിമിതമായ പ്രദേശത്തെ ലോക്കൽ ഏരിയ നെറ്റ്‌വർക്കുകളുടെ (ലാൻ‌) പരസ്പരബന്ധിതമായ ഒരു കമ്പ്യൂട്ടർ നെറ്റ്‌വർക്കാണ് കാമ്പസ് നെറ്റ്‌വർക്ക്, കാമ്പസ് ഏരിയ നെറ്റ്‌വർക്ക്,കോർപ്പറേറ്റ് ഏരിയ നെറ്റ്‌വർക്ക് അല്ലെങ്കിൽ ക്യാൻ(CAN)എന്ന് വിളിക്കുന്നത്. നെറ്റ്‌വർക്കിംഗ് ഉപകരണങ്ങളും (സ്വിച്ചുകൾ, റൂട്ടറുകൾ), ട്രാൻസ്മിഷൻ മീഡിയയും (ഒപ്റ്റിക്കൽ ഫൈബർ, കോപ്പർ പ്ലാന്റ്, Cat5 കേബിളിംഗ് മുതലായവ) ഏതാണ്ട് പൂർണ്ണമായും കാമ്പസ് ടെനന്റിന്റെ / ഉടമയുടെ ഉടമസ്ഥതയിലുള്ളതാണ് ഉദാ: ഒരു എന്റർപ്രൈസ്, യൂണിവേഴ്സിറ്റി, സർക്കാർ മുതലായവ. ഒരു കാമ്പസ് ഏരിയ നെറ്റ്‌വർക്ക് ഒരു ലോക്കൽ ഏരിയ നെറ്റ്‌വർക്കിനേക്കാൾ വലുതാണ്, പക്ഷേ ഒരു മെട്രോപൊളിറ്റൻ ഏരിയ നെറ്റ്‌വർക്കിനേക്കാൾ (MAN) അല്ലെങ്കിൽ വൈഡ് ഏരിയ നെറ്റ്‌വർക്കിനേക്കാൾ (WAN) ചെറുതാണ്.
യൂണിവേഴ്സിറ്റി കാമ്പസുകൾ
കോളേജ് അല്ലെങ്കിൽ യൂണിവേഴ്സിറ്റി കാമ്പസ് ഏരിയ നെറ്റ്‌വർക്കുകൾ പലപ്പോഴും അഡ്മിനിസ്ട്രേറ്റീവ് കെട്ടിടങ്ങൾ, അക്കാദമിക് കെട്ടിടങ്ങൾ, യൂണിവേഴ്സിറ്റി ലൈബ്രറികൾ, ക്യാമ്പസ് അല്ലെങ്കിൽ സ്റ്റുഡന്റ് സെന്ററുകൾ, റെസിഡൻസ് ഹാളുകൾ, ജിംനേഷ്യങ്ങൾ, കോൺഫറൻസ് സെന്ററുകൾ, ടെക്നോളജി സെന്ററുകൾ, പരിശീലന സ്ഥാപനങ്ങൾ തുടങ്ങിയ മറ്റ് ബാഹ്യ ഘടനകൾ ഉൾപ്പെടെയുള്ള വിവിധ കെട്ടിടങ്ങളെ പരസ്പരം ബന്ധിപ്പിക്കുന്നു.
സ്റ്റാൻഫോർഡ് യൂണിവേഴ്‌സിറ്റിയിലെ സ്റ്റാൻഫോർഡ് യൂണിവേഴ്‌സിറ്റി നെറ്റ്‌വർക്ക്, എംഐടിയിലെ പ്രൊജക്റ്റ് അഥീന, കാർണഗീ മെലോൺ യൂണിവേഴ്‌സിറ്റിയിലെ ആൻഡ്രൂ പ്രോജക്റ്റ് എന്നിവ ആദ്യകാല ക്യാമ്പസ് നെറ്റ് വർക്കുകൾക്കുദാഹരണങ്ങളാണ്.
കോർപ്പറേറ്റ് കാമ്പസുകൾ
ഒരു യൂണിവേഴ്സിറ്റി കാമ്പസ് നെറ്റ്‌വർക്ക് പോലെ, ഒരു കോർപ്പറേറ്റ് കാമ്പസ് നെറ്റ്‌വർക്ക് കെട്ടിടങ്ങളെ ബന്ധിപ്പിക്കുന്നതിന് സഹായിക്കുന്നു. ഗൂഗിൾപ്ലക്സിലെ നെറ്റ്‌വർക്കുകളും മൈക്രോസോഫ്റ്റിന്റെ കാമ്പസും അത്തരം ഉദാഹരണങ്ങളാണ്. കാമ്പസ് നെറ്റ്‌വർക്കുകൾ സാധാരണയായി ജിഗാബിറ്റ് ഇഥർനെറ്റ്, 10 ഗിഗാബിറ്റ് ഇഥർനെറ്റ് തുടങ്ങിയ ഒപ്റ്റിക്കൽ ഫൈബറിലൂടെ പ്രവർത്തിക്കുന്ന ഹൈ സ്പീഡ് ഇഥർനെറ്റ് ലിങ്കുകളുമായി പരസ്പരം ബന്ധപ്പെട്ടിരിക്കുന്നു.
ഏരിയ റേഞ്ച്
കാനിന്റെ പരിധി 1 കി.മീ മുതൽ 5 കി.മീ വരെയാണ്. രണ്ട് കെട്ടിടങ്ങൾക്ക് ഒരേ ഡൊമെയ്‌ൻ ഉണ്ടെങ്കിൽ അവ ഒരു നെറ്റ്‌വർക്കുമായി ബന്ധിപ്പിച്ചിട്ടുണ്ടെങ്കിൽ, അത് കാൻ(CAN) ആയി മാത്രമേ പരിഗണിക്കൂ. കാൻ പ്രധാനമായും കോർപ്പറേറ്റ് കാമ്പസുകൾക്കാണ് ഉപയോഗിക്കുന്നതെങ്കിലും ഡാറ്റ ലിങ്ക് ഉയർന്ന വേഗതയുള്ളതായിരിക്കും.
അവലംബം
വർഗ്ഗം:കമ്പ്യൂട്ടർ നെറ്റ്‌വർക്കുകൾ വർഗ്ഗം:കമ്പ്യൂട്ടർ ശൃംഖലകൾ
ട്രിപോളിയം
ട്രിപോളിയം (Tripolium) സൂര്യകാന്തി കുടുംബത്തിലെ ആസ്റ്റർ ഗോത്രത്തിൽ യുറേഷ്യൻ, വടക്കേ ആഫ്രിക്കൻ സസ്യങ്ങളുടെ ഒരു ജനുസ്സാണ്.
സ്പീഷീസ്
once regarded as belonging to Tripolium but now considered better suited to other genera: Almutaster Aster Symphyotrichum • Tripolium caricifolium - Aster caricifolius
• Tripolium conspicuum  - Symphyotrichum squamatum
• Tripolium conspicuum  - Aster squamatus
• Tripolium divaricatum  - Symphyotrichum subulatum var. ligulatum
• Tripolium frondosum  - Symphyotrichum frondosum
• Tripolium humile  - Aster vahlii var. tenuifolius
• Tripolium moelleri  - Aster squamatus
• Tripolium occidentale  - Symphyotrichum spathulatum
• Tripolium oliganthum  - Aster squamatus
• Tripolium subulatum  - Aster subulatus
• Tripolium tenuifolium  - Symphyotrichum vahlii
• Tripolium andinum
• Tripolium angustatum
• Tripolium angustum
• Tripolium flexuosum
• Tripolium imbricatum
• Tripolium longicaule
• Tripolium maritimum
• Tripolium oregonum
• Tripolium paludosum
• Tripolium pauciflorum
• Tripolium subulatum
ഒന്നും മിണ്ടാത്ത ഭാര്യ
എവർഷൈൻ ഫിലിംസിന്റെ ബാനറിൽ തിരുപ്പതി ചെട്ടിയാർ നിർമ്മിച്ച് ബാലു കിരിയത്ത് കഥയും തിരക്കഥയും സംഭാഷണവുമെഴുതി സംവിധാനം ചെയ്ത മലയാളചലച്ചിത്രമാണ് ഒന്നും മിണ്ടാത്ത ഭാര്യ. ഈ ചിത്രം 1984 ഏപ്രിൽ 12നു എവർ ഷൈൻ റിലീസ് പ്രദർശനത്തിനെത്തിച്ചു.
ചെലാൻ ഇന്ത്യൻ വർഗ്ഗം
ചെലാൻ ഇന്ത്യൻ വർഗ്ഗം അമേരിക്കൻ ഐക്യനാടുകളിലെ (ഉച്ചാരണം : sha-lan) വെനാറ്റ്ച്ചി ഭാഷാ വകഭേദം സംസാരിക്കുന്ന ഉൾനാടൻ സാലിഷ് അമേരിക്കൻ ഇന്ത്യൻ ജനങ്ങളാണ്. പരമ്പരാഗത വെനാറ്റ്ച്ചി (Wenatchi) നാമമായ “Tsi-Laan” എന്ന വാക്കിൽ നിന്നാണ് ഇത് ഉരുത്തിരിഞ്ഞു വന്നത്. ഈ വാക്കിനർത്ഥം "ആഴമുള്ള ജലം" എന്നാണ്. യു.എസ്. സംസ്ഥാനമായ വാഷിംങ്ടണിലെ ചെലാൻ തടാകത്തിൻറെ (Lake Chelan) നിർഗമനമാർഗ്ഗത്തിലാണ് ചരിത്രപരമായി ഇവർ ശിശിരകാലത്ത് അധിവസിച്ചിരുന്നത്. ചെലാൻ ഇന്ത്യൻ വർഗ്ഗം വെനാറ്റ്ച്ചി ഗോത്രത്തിൽ നിന്നു ഉത്ഭവിച്ചതാണെന്ന് അനുമാനിക്കപ്പെടുന്നു.
ട്രിപോളിയം
അവലംബം
വർഗ്ഗം:യൂറോപ്പിലെ സസ്യജാലം വർഗ്ഗം:ആസ്റ്റെറേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ
ചെലാൻ ഇന്ത്യൻ വർഗ്ഗം
ചെലാൻ മേഖലയിൽ മനുഷ്യവാസം തുടങ്ങിയിട്ട് ഏകദേശം 10,000 വർ‌ഷങ്ങളെങ്കിലുമായിട്ടുണെന്നാണ് പൊതുവേയുള്ള നിഗമനം. തടാകതീരപ്രദേശങ്ങളിലെ വിവിധയിടങ്ങളിൽ ചെലാൻ എന്നു പേരായ ഒരു വർഗ്ഗമാണ് ഇക്കാലത്ത് ഇവിടെ ആദ്യം അധിവാസമുറപ്പിച്ചത്. അൽപം കൂടി വലിയ ഒരു വർഗ്ഗമായ വെനാറ്റ്ച്ചിയിൽ നിന്നും പൊട്ടിമുളച്ചാണ് ഈ വർഗ്ഗമെന്നു കരുതപ്പെടുന്നു. ഉൾനാടൻ സലിഷാൻ ഭാക്ഷാകുടുംബത്തിലെ വെനാറ്റ്ച്ചി ഭാക്ഷയുടെ ഒരു വകഭേദം തന്നെയാണ് ചെലാൻ വർഗ്ഗക്കാരും സംസാരിച്ചിരുന്നത്. പസഫിക് രോമ വ്യവസായക്കമ്പനിയിലെ പര്യവേക്ഷകനായ അലക്സാണ്ടർ റോസ് ((1783-1856) ന്റെ പര്യവേക്ഷണ കാലത്താണ് ഈ പേരിൽ അവർ അറിയപ്പെടാൻ തുടങ്ങിയത്. 1811 മുതൽ 1813 വരെയുള്ള കാലഘട്ടത്തിൽ കൊളമ്പിയ നദിയ്ക്കു സമാന്തരമായുള്ള പ്രദേശങ്ങളിലൂടെ യാത്ര ചെയ്ത അലക്സാണ്ടർ റോസ് കൊളമ്പിയ നദി ചെലാൻ നദി യുമായി സംഗമിക്കുന്നിടത്ത് എത്തിച്ചേർന്നു. നാടൻ ഇന്ത്യക്കാർ അദ്ദേഹത്തോട് നദിയുടെ പേര്  “Tsill-ane” ("deep water") എന്നാണെന്ന് അറിയിച്ചു. അദ്ദേഹത്തിന്റെ ഡയറിക്കുറിപ്പുകളിൽ "Tsill-ane Indians" ഒക്കിനാക്കെൻ രാഷ്ട്രത്തിലെ ജനങ്ങളാണെന്നു കുറിച്ചിരിക്കുന്നു. റോസ് അവരെ ഇങ്ങനെ അഭിസംബോധന ചെയ്യുന്നതിന് മുമ്പുള്ള കാലം അവർ "Tsill-ane" എന്നു വിളിക്കപ്പെട്ടിരുന്നോ എന്നുള്ള കാര്യം അജ്ഞാതമാണ്.
താരാദേവി (ഗായിക)
താരാ ദേവി (നേപ്പാളി: तारा देवी; 15 ജനുവരി 1945 - 23 ജനുവരി 2006) ഒരു നേപ്പാൾ ഗായികയാണ്. "നേപ്പാളിലെ വാനമ്പാടി" എന്നാണ് അവർ അറിയപ്പെടുന്നത്. ജീവിച്ചിരുന്ന കാലത്ത് അവർ 4,000-ൽപരം പാട്ടുകൾ റെക്കോർഡുചെയ്തിട്ടുണ്ട്.അവരുടെ  സംഗീതത്തിന്റെ ഭൂരിഭാഗവും ദേശസ്നേഹത്തെയും  പ്രണയത്തെയും  പ്രമേയമാക്കിയതാണ്.
ഒന്നും മിണ്ടാത്ത ഭാര്യ
മമ്മൂട്ടി, സുകുമാരൻ, ജലജ, ബാലൻ കെ. നായർ, മേനക, ബേബി ശാലിനി, പ്രതാപചന്ദ്രൻ, വിജി, കുതിരവട്ടം പപ്പു, നിത്യ, ബേബി ഗീതു ആന്റണി തുടങ്ങിയവർ ഈ ചിത്രത്തിൽ അഭിനയിച്ചു.
താരാദേവി (ഗായിക)
ആദ്യകാല ജീവിതം
1945 ൽ നേപ്പാളിലെ കാഠ്മണ്ഡുവിലെ ഇന്ദ്ര ചോക്കിന്റെ സമീപപ്രദേശത്താണ് അവർ ജനിച്ചത്.അവളുടെ ബാല്യകാല നാമം ഡോൾകുമാരി കാർക്കി എന്നാണ്. ഏഴാമത്തെ വയസ്സിൽ അവർ പാടാൻ തുടങ്ങി. "സാങ്കുരി വാരി നിഹോ ത്യോ ധാര പാനി"എന്നത് അവരുടെ ജനപ്രിയ ഗാനങ്ങളിലൊന്നാണ്.1945 ൽ കാഠ്മണ്ഡുവിൽ കൃഷ്ണ ബഹദൂറിന്റെയും രാധാദേവിയുടെയും മകളായി താരാദേവി ജനിച്ചു.ഏഴാമത്തെ വയസ്സിൽ തന്നെ പാട്ടുതുടങ്ങിയ താരാദേവി 40 വർഷത്തെ തന്റെ ആലാപന ജീവിതത്തിൽ 4,000-ൽപരം ഗാനങ്ങൾ റെക്കോർഡുചെയ്തിട്ടുണ്ട്. അവർക്ക് 5 വയസ്സുള്ളപ്പോൾ റേഡിയോ നേപ്പാളിൽ പോയി പാടാനുള്ള അവസരം ലഭിച്ചിട്ടുമുണ്ട്.അവളുടെ ആലാപനം വളരെ വ്യത്യസ്തമായിരുന്നു.അതിനാൽ ജനക്കൂട്ടത്തിലെ വളരെയധികം ആകർഷിച്ചു അത്. റേഡിയോ നേപ്പാളിലെ കുട്ടികളുടെ പരിപാടികൾക്കായി പാടുന്നതിൽ അവർ പ്രധാനമായും പങ്കാളിയായിരുന്നു.പഠനത്തോടൊപ്പം സംഗീതജീവിതം തുടരാനും അവർക്ക് കഴിഞ്ഞു. സംഗീതത്തിൽ ബിരുദം പൂർത്തിയാക്കുകയും ചെയ്തു.
ഔദ്യോഗിക ജീവിതത്തിന്റെ തുടക്കത്തിൽ‌ റേഡിയോ നേപ്പാളിൽ ഒരു ഗാനത്തിന് 5 രൂപ ആയിരുന്നു അവർക്ക്  ലഭിച്ചിരുന്നത്. ഇത് ഒടുവിൽ 100 രൂപയായി മാറി. തന്റെ ആലാപന ജീവിതത്തിൽ വളരെ സംതൃപ്തിയുള്ള അവർ റേഡിയോ നേപ്പാളിൽ ഒരു ഖരീദറായി നിയമിതനായി.പിന്നീട് റേഡിയോ നേപ്പാളിനോടുള്ള 30 വർഷത്തെ പ്രതിജ്ഞാബദ്ധതയിൽ സെക്രട്ടറിയായി സ്ഥാനക്കയറ്റം ലഭിക്കുകയും ചെയ്തു.
താരാ ദേവിയെ "നേപ്പാളിലെ വാനമ്പാടി" എന്നാണ് അവർ അറിയപ്പെടുന്നത്. പ്രാർത്ഥന ഗാനങ്ങൾ മുതൽ നേപ്പാളി നാടോടി ഗാനങ്ങൾ വൈവിധ്യമാർന്ന രീതിയിൽ താരാദേവി റെക്കോർഡുചെയ്‌തു, ഇവയിൽ മിക്കതും നേപ്പാളിലെ ക്ലാസിക് ഗാനങ്ങളായി കണക്കാക്കപ്പെടുന്നു.നേപ്പാളിലെ മിക്കവാറും എല്ലാ വനിതാ ഗായികമാരെയും താരാ ദേവിയുടെ ഗാനരീതി സ്വാധീനിച്ചിട്ടുണ്ട്. 'ഉകാലി ഒറാലി ഹാരു മാ', 'പൂൾ കോ തുംഗ', 'നിർദോഷ് മെറോ പചൗരിമ', 'എ കാഞ്ച', 'ഹിമാൽ കോ കഖാമ'എന്നിവ അവരുടെ പ്രശസ്തമായ ചില ഗാനങ്ങളാണ്.
1966 ൽ പൈലറ്റായ ശിവ ബഹാദൂർ ശ്രേഷ്ഠയുമായി അവർ വിവാഹിതരായി. രക്താർബുധം ബാധിച്ച് 25 വയസുള്ള മകനെ നഷ്ടപ്പെട്ടതോടെ അവരുടെ ജീവിതം ഏറെ സങ്കീർണ്ണമായി. താമസിയാതെ ഭർത്താവ് വിമാനാപകടത്തിൽ മരിക്കുകയും ചെയ്തു. നാല് വർഷം മുമ്പ് ജോലി നഷ്ടപ്പെട്ടതിന്റെ ദുരന്തം, നാല് വർഷത്തിന് ശേഷം ഗർഭം അലസൽ, നാല് വർഷത്തിന് ശേഷം ഭർത്താവിന്റെ മരണം എന്നിവ താരാദേവിയുടെ ജീവിതത്തിലെ ഏറ്റവും ആഘാതകരമായ നിമിഷങ്ങളായിരുന്നു. ഈ ദുരന്തങ്ങളിൽ നിന്ന് കരകയറാൻ അവൾക്ക് കഴിഞ്ഞില്ല.അവളുടെ ആരോഗ്യം മോശമാകാൻ തുടങ്ങി.അവർ ശാരീരികമായി അവശയായിത്തീർന്നു. പിന്നീട് പാർക്കിൻസൺസ് രോഗം കണ്ടെത്തിയതോടെ അവരുടെ ആലാപന ജീവിതം അവസാനിപ്പിക്കുകയും ചെയ്തു. 2006 ജനുവരി 21 ന് 60 വയസ്സുള്ളപ്പോൾ അവർ മരണമടഞ്ഞു. അവരുടം അവസാന ആൽബമായ "അഫന്ത കോ മൻ‌മ" എന്നതിൽ നാല് ഗാനങ്ങൾ ഉൾക്കൊള്ളുന്നു.
അവാർഡുകൾ
നാലു പതിറ്റാണ്ടായി തന്റെ അശ്രാന്ത പരിശ്രമത്തിലൂടെ ആലാപനത്തിൽ മികവ് നേടിയ അദ്ദേഹം സ്വദേശത്തും വിദേശത്തുമുള്ള സംഗീതത്തിന്റെ മെലഡിയിലൂടെ നേപ്പാളി ഭാഷയെ ജനപ്രിയമാക്കി നേപ്പാളി സാഹിത്യത്തിന്റെ അഭിവൃദ്ധിക്ക് നിർണായക സംഭാവന നൽകി.ഗാനാലാപനത്തിലൂടെ സ്വദേശത്തുനിന്നും വിദേശത്തുനിന്നും നിരവധി മെഡലുകൾ, അവാർഡുകൾ, ബഹുമതികൾ, അഭിനന്ദനങ്ങൾ എന്നിവ അവരെ തേടിവന്നു.
ഒന്നും മിണ്ടാത്ത ഭാര്യ
അവലംബം
വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ബാലു കിരിയത്ത് സംവിധാനം ചെയ്ത ചലച്ചിത്രങ്ങൾ വർഗ്ഗം:തിരുപ്പതി ചെട്ടിയാർ നിർമ്മിച്ച ചലച്ചിത്രങ്ങൾ
ചെലാൻ ഇന്ത്യൻ വർഗ്ഗം
വെള്ളക്കാരായ കുടിയേറ്റക്കാർ കാര്യമായി അപ്പർ കൊളമ്പിയ മേഖലയിലേയ്ക്ക് അതിക്രമിച്ചു കടക്കാൻ തുടങ്ങിയ കാലത്ത് ചെലാൻ വർഗ്ഗക്കാരുടെ തലവൻ ഇന്നൊമൊസീച്ച (Innomoseecha) ആയിരുന്നുവെന്ന് കണ്ടെത്തിയിട്ടുണ്ട്. പ്രധാനപ്പെട്ട യോത്ര സഭായോഗങ്ങളിലെ ചെലാൻ ഗോത്രത്തെ പ്രതിനധീകിരിച്ചിരുന്നത് ഇദ്ദേഹമായിരുന്നു. പൊതുവായ വെല്ലുവിളികൾ നേരിടുമ്പോളൊഴികെ ചെലാനുകൾ സ്വതന്ത്രവർഗ്ഗങ്ങളായിട്ടാണ് ജീവിച്ചു വന്നിരുന്നത്. പുറംനാട്ടുകാർ ഇവിടെയെത്തുന്നതിനു മുമ്പ് ഇവർ ഒരിടത്തുനിന്ന് മറ്റൊരുസ്ഥലത്തേക്ക് മാറി സഞ്ചരിക്കുകയും വർഗ്ഗഭേദ ചിന്ത വെടിഞ്ഞ്, വിവിധഗോത്രങ്ങൾ തമ്മിൽ മിശ്രവിവാഹ നടത്തുകയും അടിമത്ത വ്യവസ്ഥിതിയ പ്രോത്സാഹിപ്പിക്കുകയും ചെയ്തിരുന്നു. ആദ്യകാല കുടിയേറ്റക്കാരുമായി ചെലാനുകൾ സൌഹൃദത്തിലായിരുന്നു. 1870 കളുടെ അവസാന ശതകങ്ങളിൽ, കൊളമ്പിയ റിസർവേഷനിൽ വിവിധ ബാന്റുകളിലുള്ള ഇന്ത്യൻ വർഗ്ഗക്കാർ ഒത്തൊരുമയോടെ കഴിഞ്ഞിരുന്നു. നോർത്ത് പ്യുഗെറ്റ് സൌണ്ടിലുള്ള (north Puget Sound) മറ്റ് ഇന്ത്യൻ വർഗ്ഗങ്ങളുമായി വ്യാപാരം നടത്തുന്നതിനായി അവർ തുടർച്ചയായി കാസ്കേഡ് മലനിരകൾ കാൽനടയായി കടന്നു പോയിരുന്നു. അതുപോലെതന്നെ കച്ചവടത്തിനും മത്സ്യബന്ധനത്തിനുമായി വടക്കു കിഴക്കുള്ള കെറ്റിൽ ഫാൾസിലേയ്ക്കും തെക്കുപടിഞ്ഞാറ് സെലിലോ (Celilo Falls) ഫാൾസിലേയ്ക്കും യാത്ര ചെയ്തിരുന്നു. അതുപോലെ തന്നെ കാട്ടുപോത്തുകളെ വേട്ടയാടുകയെന്ന ലക്ഷ്യം മുൻനിറുത്തി കിഴക്ക് മൊണ്ടാന യിലെ സമതലങ്ങളിലേയ്ക്കും ദേശാന്തരഗമനം ചെയ്തിരുന്നു. കലഹപ്രയരായിരുന്നില്ല എങ്കിലും അത്യാവശ്യഘട്ടത്തിൽ അവർ യുദ്ധം ചെയ്യുകയും തങ്ങൾക്കു നേരേയുള്ള ആക്രമണങ്ങളെ ചെറുക്കുന്നതിനു ത്രാണിയുള്ളവരുമായിരുന്നു.
തങ്ങളുടെ സ്വദേശ ഭൂമിയൽ ചെലാനുകൾ മാനുകൾ മുതൽ മാർമട്ടുകൾ (marmots - മൂഷികവർഗ്ഗത്തിൽപ്പെട്ട ഒരു വലിയ ജീവി) വരെയുള്ള ജീവികളെ വേട്ടയാടിയിരുന്നു. ഭക്ഷണാവശ്യങ്ങൾക്ക് കാട്ടുപഴങ്ങൾ, വേരുകൾ, പച്ചക്കറികൾ എന്നിവ ശേഖരിക്കുകയും  തടാകത്തിൽ നിന്നും നദികളിൽ നിന്നും മത്സ്യങ്ങളെ പിടിക്കുകയും ചെയ്തിരുന്നു. സസ്യങ്ങൾ സമൃദ്ധിയായി വളർന്ന് മേയുന്ന മൃഗങ്ങളേ ആകർഷിക്കുന്നതിനായി വനമേഖലയിൽ ഇടയ്ക്കിടെ അവർ തീയിട്ടിരുന്നു. മലയാടുകൾ, മാനുകൾ, എന്നിവയെ സംഘം ചേർന്നു വേട്ടയാടുകയും ചെയ്തിരുന്നു. അതുപോലെ കൂടുതൽ മത്സ്യങ്ങളെ പിടിക്കുന്നതിനായി ടണൽ രൂപത്തിലുള്ള മീൻകെണികൾ ഉപയോഗിച്ചിരുന്നു. ചെലാൻ നദി ഈ പ്രദേശം അതിൻറെ കുത്തൊഴുക്കും കിഴുക്കാം തൂക്കാ വെള്ളച്ചാട്ടങ്ങളും കാരണം സാൽമണ് മത്സ്യങ്ങൾക്ക് ജീവിക്കുവാൻ പര്യാപ്തമല്ലായിരുന്നു. ദേശാടനസ്വഭാവമില്ലാത്ത നാടൻ മത്സ്യങ്ങളായ കട്ട് ത്രോട്ട് ട്രൌട്ട്, ബുൾ ട്രൌട്ട്, ബർബട്ട് തുടങ്ങിയവയെ തടാകത്തിൽ നിന്നു പിടികൂടിയിരുന്നു.
അവലംബം
വർഗ്ഗം:അമേരിക്കൻ ഇന്ത്യൻ ജനത
പരിമഹൽ
കാശ്മീരിൽ ശ്രീനഗറിൽ സബർബൻ മലനിരകളിൽ ഉള്ള് 6 തട്ടായ ഉദ്യാനത്തോടുകൂടിയ കൊട്ടാരം. മുഗൾ രാജാവായ ദാരാ ഷിക്കോഹ് ആണ് ഇത് സ്ഥാപിച്ചത്. പിന്നീട് അത് ജ്യോതിശാസ്ത്ര പരിക്ഷണാലയമായും നിരീക്ഷണശാലയായും ഉപയോഗിച്ചു. ഇവിടെ നിന്നുള്ള ദാൽ തടാകത്തിന്റെയും ശ്രീനഗറിന്റെയും കാഴ്ചകൾ അതിമനോഹരമാണ്.
ചിത്രശാല
വർഗ്ഗം:ഇന്ത്യയിലെ കൊട്ടാരങ്ങൾ
കത്രീന കൈഫ് അഭിനയിച്ച ചലച്ചിത്രങ്ങൾ
പ്രശസ്ത ഇന്ത്യൻ ചലച്ചിത്രനടിയാണ് കത്രീന കൈഫ് (ജനനം ജൂലൈ 16, 1983) ഹിന്ദി സിനിമകളിലാണ് കൂടുതലായും അഭിനയിച്ചിട്ടുള്ളത് എങ്കിലും, മലയാളം, തെലുഗു എന്നീ ഭാഷകളിലും അഭിനയിച്ചിട്ടുണ്ട്.
2003-ൽ പുറത്തിറങ്ങിയ ഭൂം എന്ന ഹിന്ദി ചിത്രത്തിലാണ് കത്രീന ആദ്യമായി അഭിനയിക്കുന്നത്. കത്രീന നായികയും മമ്മൂട്ടി നായകനായും അഭിനയിച്ച് മലയാളത്തിൽ പുറത്തിറങ്ങിയ ചലച്ചിത്രമാണ് ബൽറാം വേഴ്സസ് താരാദാസ്. ഈ ചിത്രം സം‌വിധാനം ചെയ്തത് പ്രശസ്ത സം‌വിധായകനായ ഐ വി ശശി യാണ്.
പുറത്തേക്കുള്ള കണ്ണികൾ
വർഗ്ഗം:1984-ൽ ജനിച്ചവർ വർഗ്ഗം:ജൂലൈ 16-ന് ജനിച്ചവർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:തെലുഗു ചലച്ചിത്രനടിമാർ
ഫിലിപ്പിനോകൾ
thumb|right| Francesco Filippini, Skira thumb|right|[[ഫ്രാൻസ്‌കോ ഫിലിപ്പിനി പ്രൈം നെവി, ക്യാൻവാസിൽ ഓയിൽ പെയിന്റിംഗ് 1889 ഗാലറി ഡി പിയാസ്സ സ്കാല, മിലാൻ]] ഫിലിപ്പിനോകൾ (Filippinismo) 1879 മുതൽ ജനിച്ച ഒരു ഇറ്റാലിയൻ സാംസ്കാരിക, കലാപരമായ പ്രസ്ഥാനമാണ് "ഇറ്റാലിയൻ ഇംപ്രഷനിസം" എന്നും അറിയപ്പെടുന്നത്, അതിന്റെ പ്രഭവകേന്ദ്രം മിലാനിലായിരുന്നു, തുടർന്ന് ബ്രെസിയയിലേക്കും ഇറ്റലിയിലുടനീളം വ്യാപിച്ചു, ഇറ്റാലിയൻ മാസ്റ്റർ സ്ഥാപിച്ചു. [ഫ്രാൻസെസ്കോ ഫിലിപ്പിനി]], ഇറ്റലിയിലേക്ക് മടങ്ങിയ പാരീസിലെ തന്റെ സുഹൃത്ത് ക്ലോഡ് മോനെറ്റുമായുള്ള ഗവേഷണത്തിനും താരതമ്യത്തിനും ശേഷം, വൈകി ഇംപ്രഷനിസത്തിന്റെ ഒരു കാലഘട്ടത്തിൽ മോനെറ്റിന്റെയും മാനെറ്റിന്റെയും ഫ്രഞ്ച് ഇംപ്രഷനിസത്തോട് വളരെ പ്രാധാന്യത്തോടെ, വളരെ ആഴത്തിൽ പ്രതികരിക്കുന്നു. അദ്ദേഹത്തിന്റെ കാലത്തെ പല ചിത്രകാരന്മാരെയും സ്വാധീനിക്കുന്ന, പ്രത്യേകിച്ച്, വടക്കൻ ഇറ്റലിയിലെ ലൊംബാർഡിയിൽ നിന്ന് മാത്രമല്ല, സ്കാപ്പിഗ്ലിയാതുറയിൽ നിന്ന് വ്യത്യസ്തമായി, അദ്ദേഹത്തിന്റെ മരണത്തിന് ശേഷവും നിരവധി ചിത്രകാരന്മാരെയും ശിൽപികളെയും കലാകാരന്മാരെയും സ്വാധീനിക്കുന്നത് തുടരും. ]], യൂജെനിയോ അമുസ്, കാർലോ മൻസിയാന, ഫ്രാൻസ്‌കോ റൊവെറ്റ, പാവോലോ ട്രൂബെറ്റ്‌സ്‌കോയ്, കാർലോട്ട സച്ചെറ്റി, അർണാൾഡോ സുക്കാരി.
ഫിലിപ്പിനിസ്മോ ആർട്ടിസ്റ്റിക് പ്രസ്ഥാനം ആർട്ടിസ്റ്റിക് അവന്റ്-ഗാർഡ് ന്റെ ആദ്യ പ്രസ്ഥാനങ്ങളിലൊന്നാണ്, ഇത് ലൊംബാർഡിയുടെ ലാൻഡ്സ്കേപ്പ് പെയിന്റിംഗിന്റെ സവിശേഷതയാണ്, ബ്രെസിയയിൽ മാത്രമല്ല, ഫ്രാൻസസ്കോ ഫിലിപ്പിനി രണ്ടാം ലോക മഹായുദ്ധം വരെ. ഫ്രാൻസസ്‌കോ ഫിലിപ്പിനി ഒരിക്കലും യഥാർത്ഥ അധ്യാപകരില്ലായിരുന്നു, അദ്ദേഹത്തിന് ചില സഹപ്രവർത്തകരും ധാരാളം വിദ്യാർത്ഥികളും ഉണ്ടായിരുന്നു, അനൗദ്യോഗികവും പ്രഖ്യാപിതവുമായിരുന്നെങ്കിലും, പിന്നീട് അതിൽ ഏറ്റവും ഉജ്ജ്വലമായ ഒരു യഥാർത്ഥ ഇറ്റാലിയൻ ഇംപ്രഷനിസം സൃഷ്ടിച്ച നിരവധി അനുയായികളെ ചേർത്തു. , ഫ്രഞ്ച് ഇംപ്രഷനിസത്തിന്റെ, യുണൈറ്റഡ് സ്റ്റേറ്റ്സിലെ നവോ റിച്ച് സലൂണുകളിൽ വിപണനം ചെയ്യാൻ നിറമുള്ളത്.
ഫിലിപിനിസ്മോ, യാഥാർത്ഥ്യത്തെ മറ്റൊരു രീതിയിൽ നോക്കുന്നു, ഭൗതിക യാഥാർത്ഥ്യത്തെയും മാനസികവും സാമൂഹികവുമായ യാഥാർത്ഥ്യത്തെ ഒന്നിപ്പിക്കുന്ന സൂക്ഷ്മമായ കണ്ണി തിരിച്ചറിയാൻ ശ്രമിക്കുന്നു, അക്കാദമികളുടെ പരമ്പരാഗത ചിത്ര സംസ്കാരത്തിനെതിരായ കലാപത്തിന്റെ ആത്മാവ്, അതിന്റെ പങ്കിനെ ഒരിക്കലും വിമർശിക്കാതെ ആനിമേറ്റുചെയ്‌തു. അക്കാദമികൾ. സ്ത്രീകൾ എന്നാൽ നേരെ മറിച്ച് തന്റെ അരികിൽ നിൽക്കുമ്പോൾ, അവർ സ്വയം മോചനം നേടാൻ വേണ്ടത്ര ചെയ്തില്ലെന്ന് അദ്ദേഹം അവകാശപ്പെട്ടു, വയലിലെ ജോലിയിലും മേച്ചിലും ഒരു നിഷ്ക്രിയ പങ്ക് സ്വീകരിച്ചു, വെയിലിൽ പൊള്ളലേറ്റു, തണലിലെ അഭയകേന്ദ്രത്തിൽ മാത്രം ആശ്വാസം കണ്ടെത്തി മരങ്ങൾ, എപ്പോഴും മഹത്തായ മാന്യത കാത്തുസൂക്ഷിക്കുന്നു.
ഫിലിപ്പിനിസ്മോ പ്രസ്ഥാനം മിലാനീസ് സ്കാപ്പിഗ്ലിയാതുറയുമായി ബന്ധപ്പെട്ട് നവീകരിക്കുകയും തവിട്ട്, വെള്ള എന്നിവയുടെ ക്രോമാറ്റിക് ശ്രേണികൾ അന്വേഷിക്കുകയും പെയിന്റിംഗിന്റെ ഒരു പുതിയ മാതൃക സൃഷ്ടിക്കുകയും ചെയ്യുന്നു, അതിൽ പോലും "പ്രകൃതി യാഥാർത്ഥ്യത്തിന്റെ എല്ലാ വശങ്ങളും ഒരു ദർശനത്തോടെ തിരികെ നൽകുന്നു". (അലെസിയ കോഡാസി)
വർഗ്ഗം:കല
ഗംഗോത്രി ഹിമാനി
ഉത്തരാഖണ്ഡ് സംസ്ഥാനത്തിൽ പെടുന്ന ഉത്തരകാശി ജില്ലയിലാണ് ഗംഗോത്രി ഹിമാനി സ്ഥിതിചെയ്യുന്നത്. ഇന്ത്യാ-ചൈന അതിർത്തിയിലുമാണിത്.
ഗംഗോത്രി ഹിമാനി 30 കി.മീറ്റർ നീളത്തിലും 2കി.മീറ്റർ 4 കി.മീറ്റർ വരെ വ്യാപ്തിയിലായി ഉദ്ദേശം 27 കി.മീ ക്യുബിക് വ്യാപ്തത്തിൽ വ്യാപരിച്ചിരിയ്ക്കുന്നു. വടക്കു പടിഞ്ഞാറു ദിശയിൽ ഇത് പരക്കുന്നു.
ഇതിനു ചുറ്റുമുള്ള പർവ്വതങ്ങൾ ഗംഗോത്രി ഗണത്തിൽപ്പെട്ട ശിവലിംഗ,തലെസാഗർ,മേരു,ഭാഗീരഥി III എന്നിവയാണ്.ചൗഖംബയാണ് ഇതിലെ ഏറ്റവും ഉയർന്ന കൊടുമുടി.
ഗംഗോത്രിയുടെ പ്രവേശനകവാടമായ ഗോമുഖം (Gomukh) പ്രസിദ്ധമായ തീർത്ഥാടനകേന്ദ്രം കൂടിയാണ്.
ഹിമാനിയുടെ കാലികസ്ഥിതി
നാസാ യു.എസ്.ജി.എസ് ,എൻ .എസ്.ഐ.ഡി.സി എന്നിവയുമായി ചേർന്നു നടത്തിയ പഠനപ്രകാരം ഗംഗോത്രിഹിമാനി ഹിമാലയത്തിലെ ഏറ്റവും വലിയ ഹിമാനികളിലൊന്നാണ് എന്നു രേഖപ്പെടുത്തുന്നുണ്ട്. 1780 മുതലുള്ള കണക്കുകൾ അനുസരിച്ച് ഈ ഹിമാനിയുടെ നീളം സ്ഥിരമായി കുറയുന്നുവെന്ന് കണ്ടെത്തിയിട്ടുണ്ട്. ആകെ 1147 മീറ്ററും, പ്രതിവർഷം 19 മീറ്ററിന്റെ കുറവുമാണ് 1936 മുതൽ 1996 വരെ രേഖപ്പെടുത്തിയത്. കഴിഞ്ഞ 25 വർഷത്തിൽ 850 മീറ്റർ ആയി ഹിമാനി പിൻവാങ്ങിയിട്ടുണ്ട്., 1996-99 വർഷങ്ങളിൽ ഇതിന്റെ വ്യാപനം 76 മീറ്ററുകൾ ചുരുങ്ങുകയും ചെയ്തിട്ടുണ്ട്.
അവലംബം
വർഗ്ഗം:ഹിമാലയത്തിന്റെ ഭാഗങ്ങൾ വർഗ്ഗം:ഹിമാനികൾ വർഗ്ഗം:ഇന്ത്യയിലെ ഹിമാനികൾ